
MØD  DIN  GOLIAT 


Præsident  Thomas  S.  Monson 

Andenrådgiver  i  Det  øverste  Præsidentskab 


Blandt  alle  de  slag  der  er  udkæmpet  gennem  år- 
hundreder i  det  område  af  verden,  der  er  kendt 
som  det  hellige  land,  findes  der  sikkert  intet 
som  er  mere  kendt  end  det,  der  fandt  sted  i  Terebinte- 
dalen  (1  Sam.  17:2)  i  år  1063  før  Kristus.  Filisternes 
frygtede  hære  havde  samlet  sig  langs  bjergene  på  den 
ene  side,  så  de  kunne  marchere  direkte  ind  midt  i 
Judæa  og  Jordandalen.  På  den  anden  side  af  dalen 
havde  kong  Saul  opstillet  sine  tropper  til  modstand. 

Historien  fortæller  os  at  modstandsstyrkerne  var 
omtrent  lige  så  mange  i  antal  og  krigsdygtighed.  Men 
det  var  lykkedes  filisterne  at  hemmeligholde  deres  dy- 
rebare kendskab  til  at  lave  nogle  formidable  krigsvå- 
ben  af  jern.  Lyden  af  hammerslag  mod  ambolten  og 
røgen,  som  Saul  så  hæve  sig  mod  himlen,  slog  hans 
krigere  med  frygt,  for  selv  den  mest  uerfarne  soldat 
kunne  se  at  krigs  våben  af  jern  overgik  deres  egne  af 
kobber. 

Men  som  det  så  ofte  skete,  når  styrkerne  stod  over- 
for hinanden,  så  var  der  helte  som  trådte  frem  og 
udfordrede  nogle  fra  fjendens  hære  til  en  duel.  Der 
havde  været  mange  fortilfælde  af  sådanne  kampe,  og 
mens  Samson  var  dommer  skete  det  mere  end  én 
gang  at  et  slag  blev  afgjort  ved  nærkamp. 

En  kæmpe 

I  denne  situation  var  det  dog  omvendt  for  israelitter- 


nes vedkommende,  for  det  var  en  filister  der  vovede 
at  udfordre  alle  andre  -  en  kæmpe  som  de  kaldte 
Goliat  fra  Gat.  I  de  gamle  beretninger  fortælles  det  at 
Goliat  var  tre  meter  høj.  Han  havde  kobberbrynje  på 
(vers  5).  I  hånden  havde  han  et  kobberspyd,  der  var 
så  tungt  at  der  skulle  en  stærk  mand  blot  til  at  løfte 
det.  Hans  skjold  var  det  højeste  man  nogensinde 
havde  set  eller  hørt  om,  og  hans  sværd  var  frygtind- 
gydende. 

Denne  kæmpe  fra  filisternes  lejr  (se  vers  4)  stillede 
sig  op  og  råbte  til  israelitternes  hære:  „Hvorfor  drager 
I  ud  til  angreb?  Er  jeg  ikke  en  filister  og  I  Sauls  trælle? 
Vælg  jer  en  mand  og  lad  ham  komme  herned  til  mig!" 
(1  Sam.  17:8). 

Hans  udfordring  gik  ud  på  at  at  dersom  han  blev 
slået  af  en  israelit,  så  skulle  alle  filisterne  være  israelit- 
ternes slaver.  Hvis  filisterne  på  den  anden  side  vandt, 
så  skulle  israelitterne  være  filisternes  slaver.  Goliat 
råbte:  „I  dag  har  jeg  hånet  Israels  slagrækker;  kom 
med  en  mand,  så  vi  kan  kæmpe  sammen!"  (vers  10) 

Han  råbte  den  samme  udfordring  i  fyrre  dage,  hvor 
han  kun  blev  mødt  af  israelitternes  frygt  og  bæven. 
De  „flygtede  .  .  .  alle  rædselsslagne  for  ham"  (vers 
24). 


// 


Din  træl  vil  gå 


bort  i  rædsel.  Tvært  imod  fik  han  de  israelitiske  solda- 
ter til  at  rette  ryggen,  da  han  stillede  dem  sit  gennem- 
borende spørgsmål  som  en  irettesættelse:  „Hvad  har 
jeg  nu  gjort?  .  .  .  Min  herre  må  ikke  tabe  modet!  Din 
træl  vil  gå  hen  og  kæmpe  med  den  filister!"  (vers  29, 
32).  Hyrdedrengen  David  havde  talt.  Man  han  talte 
ikke  netop  som  en  hyrdedreng.  For  profeten  Samuel 
havde  lagt  sin  hånd  på  hans  hoved  og  salvet  ham,  og 
Herrens  ånd  var  kommet  over  ham. 

Saul  sagde  til  David:  „Du  kan  ikke  gå  hen  og  kæm- 
pe med  den  filister;  thi  du  er  en  ung  mand,  og  han 
har  været  kriger  fra  sin  ungdom!"  (vers  33).  Men  Da- 
vid gav  ikke  op.  Han  iførte  sig  Sauls  rustning  og  for- 
beredte sig  på  at  gå  imod  kæmpen.  Da  David  blev  klar 
over  at  rustningen  ville  hindre  ham  i  hans  bevægel- 
ser, tog  han  den  af.  Han  tog  i  stedet  sin  hyrdestav  i 
hånden,  udsøgte  sig  fem  af  de  glatteste  sten  i  det  nær- 
liggende flodleje,  og  lagde  dem  i  sin  hyrdetaske,  hvor- 
på han  gik  imod  filisteren  (vers  40). 

Vi  husker  alle  Goliats  chokerende  udbrud:  „Er  jeg 
en  hund,  siden  du  kommer  imod  mig  med  en  stav? 
.  .  .  Kom  herhen,  så  skal  jeg  give  himmelens  fugle  og 
markens  vilde  dyr  dit  kød"  (vers  43-44). 

I  Herrens  navn 

Så  sagde  David:  „  'Du  kommer  imod  mig  med 
sværd  og  spyd  og  kastevåben,  men  jeg  kommer  imod 
dig  i  Hærskarers  Herres,  Israels  slagrækkers  Guds, 
navn,  ham,  du  har  hånet. 

I  dag  giver  Herren  dig  i  min  hånd  .  .  .  for  at  hele 
jorden  kan  kende,  at  der  er  en  Gud  i  Israel, 

og  for  at  hele  denne  forsamling  kan  kende,  at  Her- 
ren ikke  giver  sejr  ved  sværd  eller  spyd,  thi  Herren 
råder  for  kampen,  og  han  vil  give  eder  i  vor  hånd!' 

Da  filisteren  nu  satte  sig  i  bevægelse  og  gik  nærmere 
hen  imod  David,  løb  David  hurtigt  hen  imod  slagræk- 
ken for  at  møde  filisteren. 

Og  David  greb  ned  i  tasken,  tog  en  sten  af  den, 
slyngede  den  ud  og  ramte  filisteren  i  panden,  så 
stenen  trængte  ind  i  hans  pande,  og  han  styrtede 

til  jorden. 

Således  fik  David  bugt  med  filisteren  med  slynge 
og  sten,  og  han  slog  filisteren  ihjel"  (vers  45-50). 

Slaget  var  udkæmpet.  Sejren  var  vundet.  David 
blev  en  nationalhelt,  hans  skæbne  var  beseglet. 

Nogle  af  os  husker  David  som  den  hyrdedreng  Her- 
ren kaldte  på  guddommelig  vis  gennem  profeten  Sa- 
muel. Andre  husker  ham  som  en  stor  kriger,  for  står 
der  ikke  i  beretningen  hvordan  kvinderne  beundren- 
de fulgte  ham  i  hans  mange  sejrskampe,  mens  de 
sang:  „Saul  slog  sine  tusinder,  men  David  sine  titu- 
sinder"? (1  Sam.  18:7).  Eller  måske  betragter  vi  ham 
som  den  inspirerende  digter  eller  som  en  af  Israels 
største  konger.  Atter  andre  husker  ham  som  den  der 
brød  Guds  bud  og  tog  Batseba  fra  en  anden  mand. 
Han  sørgede  endog  for  at  hendes  mand,  Urias,  blev 
dræbt  (se  2  Sam.  11).  Jeg  holder  mest  af  at  tænke  på 
David  som  den  retfærdige  unge  mand  der  havde  mod 
og  tro  til  at  melde  sig  til  en  så  ulige  kamp,  mens  alle 
de  andre  tøvede,  for  at  forløse  israelitterne  ved  at  gå 
imod  denne  kæmpe  -  Goliat  fra  Gat. 

Står  vi  også  overfor  en  Goliat? 

Det  ville  være  godt  hvis  vi  ville  se  os  godt  for  i  livet 
og  vurdere  vort  mod  og  vor  tro.  Findes  der  en  Goliat  i 
jeres  liv?  I  mit  liv?  Står  han  i  vejen  for  den  lykke  I  øn- 
sker jer?  Jeres  Goliat  kommer  måske  ikke  imod  jer 
med  sværd  i  hånden,  men  måske  fornærmer  han  jer 
offentligt,  mens  alle  hører  på  det,  og  tvinger  jer  til  at 
tage  en  beslutning.  Han  er  måske  ikke  tre  meter  høj, 
men  han  virker  måske  lige  så  formidabel  og  hans  tav- 
se udfordring  gør  jer  måske  til  skamme. 

Et  menneskes  Goliat  kan  være  slaveri  af  cigaretter 
eller  måske  en  ubændig  tørst  efter  alkohol.  For  andre 
mennesker  kan  det  være  en  ustyrlig  tunge  eller  sel- 
viskhed, der  får  dem  til  at  afvise  den  fattige  eller  ned- 
brudte. Misundelse,  begær,  frygt,  dovenskab,  tvivl, 
fejl,  stolthed,  lyster,  egoisme,  mismod  -  det  kan  hver 
for  sig  være  en  Goliat  i  vores  liv. 

Den  kæmpe  du  møder  bliver  ikke  mindre  eller  får 


en  rette  kurs  for  os  synes  til  tider  umulig,  uopnåelig  og 
I  håbløs.  Men  vi  er  ikke  alene  om  at  bekæmpe  Goliat'erne 
i  vort  liv. 


mindre  magt  eller  styrke,  fordi  du  har  et  forfængeligt 
håb  og  ønske  om  det  eller  venter  på  at  det  skal  ske. 
Han  vil  måske  snarere  få  mere  magt,  efterhånden  som 
han  strammer  grebet  om  dig. 

Kampen  om  vore  sjæle  er  ikke  mindre  vigtig  end 
den  kamp  David  udkæmpede.  Fjenden  er  ikke  mindre 
farlig,  den  almægtige  Guds  hjælp  er  ikke  længere 
væk.  Hvilke  skridt  vil  du  tage?  De  samme  som  David  i 
sin  tid?  -  „for  vor  sag  er  retfærdig".  Vi  er  ikke  sat  her 
på  jorden  for  at  få  fiasko  eller  for  at  falde  som  offer  for 
fristerens  fælder,  men  for  at  få  succes.  Vores  kæmpe, 
vores  Goliat  kan  besejres. 

Udvælg  fem  glatte  sten 

David  gik  ned  til  flodlejet,  hvor  han  med  fuldt  over- 
læg udvalgte  sig  fem  glatte  sten,  og  således  må  også  vi 
søge  vor  hjælpekilde  -  Herren.  Hvilke  glatte  sten  vil  I 
bruge  til  at  bekæmpe  den  Goliat  som  frarøver  jer  jeres 
lykke,  ved  at  forskertse  jeres  muligheder?  Lad  mig 
give  jer  nogle  forslag. 

Mod  er  en  nødvendig  sten,  for  at  I  kan  sejre.  Når 
vi  ser  på  livets  udfordringer,  så  er  den  letteste 
udvej  sjældent  den  rette.  I  virkeligheden  viser  det  sig, 
at  den  kurs  vi  bør  følge  til  tider  er  umulig,  uopnåelig 
og  håbløs  at  komme  igennem. 

Således  så  det  ud  for  Laman  og  Lemuel.  Da  de  be- 
tragtede den  opgave  de  fik,  om  at  tage  tilbage  til  La- 
ban og  få  fat  i  optegnelserne,  i  henhold  til  Guds  befa- 
ling, så  gjorde  de  vrøvl  og  sagde  at  det  var  et  vanske- 
ligt hverv  de  der  havde  fået  pålagt  (se  1  Nephi  3:5). 
Det  var  deres  manglende  mod  der  fratog  dem  deres 
mulighed,  som  således  blev  overdraget  den  modige 
Nephi,  der  svarede:  „Jeg  vil  gå  og  gøre  det,  som  Her- 
ren har  befalet,  thi  jeg  ved,  at  Herren  ikke  giver  men- 
neskene nogen  befaling  uden  at  han  åbner  en  udvej 
for  dem,  så  at  de  kan  udføre  det,  som  han  har  befalet 
dem"  (1  Nephi  3:7).  Mod  er  en  nødvendig  sten. 


D 


en  næste  sten  er  indsats  -  både  mental  og  fysisk 

indsats. 

Derpå  må  man  tage  en  beslutning  om  at  overvinde  en 
fejl  eller  svaghed  for  at  kunne  gøre  det  der  kræves. 
„Brug  seglen  af  hele  din  styrke"  (se  L&P  4:4)  -  dette 
er  ikke  kun  møntet  på  missionærerne. 


Pligt  betyder  ikke  bare  at  gøre  det  vi  bør  gøre,  men  at  gøre 
det  når  vi  skal,  hvad  enten  vi  bryder  os  om  det  eller  ej. 
Vi  vil  opdage  nogle  betydningsfulde  muligheder  for  udvikling 
på  de  tidspunkter  hvor  vi  har  de  største  vanskeligheder. 


Når  vi  vælger  vore  sten  må  vi  huske  den  der  hed- 
der ydmyghed,  for  har  vi  ikke  gennem  guddom- 
melig åbenbaring  fået  at  vide  at  når  vi  er  ydmyge  så 
vil  Herren,  vor  Gud,  lede  os  ved  hånden  og  besvare 
vore  bønner?  (se  L&P  112:10). 

Og  hvem  vil  begynde  at  slås  med  Goliat  uden  den 
sten  der  hedder  bøn?  -  vi  ved  nemlig  at  selv  om  vi 
anerkender  en  magt  der  er  højere  end  os  selv,  betyder 
det  på  ingen  måde  at  vi  selv  bliver  ringere  -  tværti- 
mod, vi  ophøjes  derved. 

Og  endelig  må  vi  ikke  glemme  den  sten  der  hedder 
pligtopfyldenhed.  Pligt  er  ikke  bare  noget  vi  bør  gø- 
re, men  noget  vi  gør  fordi  vi  elsker  at  gøre  vores  pligt 
når  den  skal  gøres,  om  vi  bryder  os  om  det  eller  ej. 

Troens  slynge 

Når  vi  er  udrustet  med  disse  fem  glatte  sten,  som 
skal  sendes  af  sted  ved  hjælp  af  troens  slynge,  så  be- 
høver vi  ikke  andet  til  hjælp  end  en  god  moral  for  at 
være  parate  til  at  møde  kæmpen  Goliat,  når  som 
helst,  hvor  som  helst  og  i  hvilken  som  helst  tilstand  vi 
end  finder  ham. 

Modets  sten  vil  fjerne  frygten  for  Goliat.  Anstrengelser- 
nes sten  vil  nedlægge  den  Goliat  som  hedder  ubeslut- 
somhed og  udsættelse.  Mens  stolthedens,  misundel- 

sens  og  den  manglende  selvrespekts  Goliat'er  ikke  vil 
kunne  klare  sig  mod  ydmyghedens,  bønnens  og  pligtens 
stene. 

Fremfor  alt  må  vi  huske  på  at  vi  aldrig  er  alene,  når 
vi  går  ud  for  at  kæmpe  med  Goliat'erne  i  vort  liv.  Vi 
må,  som  David  sagde  til  israelitterne,  altid  have  denne 
kendsgerning  i  tankerne:  „Herren  råder  for  kampen, 
og  han  vil  give  (Goliat)  i  vor  hånd"  (1  Sam.  17:47). 

Men  kampen  skal  udkæmpes.  For  uden  kamp  ingen 
sejr.  Således  er  livets  kamp.  Vi  kommer  aldrig  til  at  se 
vort  liv  i  detaljer  foran  os.  Vi  må  regne  med  at  der  er 
huller  og  sving  på  vejen.  Vi  kan  ikke  gøre  os  håb  om 
at  nå  vor  rejses  endemål,  hvis  vi  ikke  retter  vort  blik 
mod  målet.  Vi  må  have  en  mening  med  vore  beslut- 
ninger. Vore  største  og  vigtigste  muligheder  for  at 
vokse  og  udvikle  os  får  vi,  når  vi  er  i  de  største  van- 
skeligheder. 

„Som  et  lam  til  slagterbænken" 

Da  profeten  Joseph  Smith  sad  i  Carthage  fængslet 
vidste  han  med  sikkerhed  at  pøbelhoben  stod  i  begreb 
med  at  myrde  ham.  Men  han  hentede  den  fornødne 
ro  i  sin  store,  dybe  tro,  til  at  møde  sin  Goliat  -  der  var 
døden.  „Jeg  går  som  et  lam  til  slagterbænken,  men  jeg 
er  rolig  som  en  sommermorgen,  min  samvittighed  er 
uplettet  for  Gud  og  alle  mennesker"  (L&P  135:4). 

Getsemane,  Golgata,  de  forfærdeligste  lidelser  og 
smerter,  langt  ud  over  menneskelig  fatteevne,  lå  foran 
Mesteren,  Jesus,  inden  han  sejrede  over  graven.  Og 
alligevel  forsikrede  han  os  kærligt:  „Jeg  går  bort  for  at 
gøre  en  plads  rede  for  jer  .  .  .  for  at  hvor  jeg  er,  dér 
skal  også  I  være"  (Joh.  14:2-3). 

Og  hvilken  betydning  har  så  disse  beretninger? 
Ja  -  uden  fængsel  ingen  Joseph  og  uden  pøblehoben 
ingen  martyr.  Uden  korset  ingen  Kristus! 

Hvis  vi  har  en  Goliat  i  vort  liv,  eller  en  kæmpe  som 
hedder  noget  andet,  så  behøver  vi  ikke  at  „flygte"  el- 
ler være  „rædselsslagne"  (se  1  Sam.  17:24),  når  vi  går 
ud  for  at  bekæmpe  ham.  Vi  må  hellere  finde  sikker- 
hed og  modtage  guddommelig  hjælp  fra  ham,  om 
hvem  David  i  sin  inspirerede  salme  skrev:  „Herren  er 
min  hyrde,  mig  skal  intet  fattes;  .  .  .  skal  jeg  end 
vandre  i  dødsskyggens  dal,  jeg  frygter  ej  ondt,  thi  du 
er  med  mig"  (Salme  23:1,  4). 

Sejren  bliver  vor.  □ 


IDEER  TIL  HJEMMELÆRERE 

Nogle  punkter  der  kunne  fremhæves.  Hvis  du 
synes  kan  du  fremlægge  disse  punkter  under  dine 
hjemmelærerbesøg: 

1.  Davids  historie  og  hans  sejr  over  Goliat  handler 
om  en  mand  der  fulgte  Gud  og  anvendte  sit  mod  og 
sin  tro  til  at  klare  en  meget  vanskelig  situation. 

2.  Mange  mennesker  har  i  deres  liv  visse  Goliat'er, 
som  står  i  vejen  for  deres  lykke.  Disse  Goliat'er  kunne 
for  eksempel  være  problemer  med  visdomsordet,  en 
skarp  tunge,  selviskhed,  misundelse,  grådighed, 
frygt,  dovenskab,  tvivl,  uvaner,  stolthed  eller  begær. 

3.  Vi  kan  sejre  over  vore  personlige  Goliat'er  hvis  vi 
er  modige,  anstrenger  os,  er  ydmyge,  beder  og  trofast 
udfører  vore  pligter. 

4.  Vi  kan  hver  især  føle  os  trygge  og  modtage  gud- 
dommelig hjælp  fra  Herren,  mens  vi  kæmper  mod 
vores  Goliat'er. 


Diskussionshjælp 

1.  Fortæl  hvad  du  synes  om  at  klare  personlige 
udfordringer  og  vanskeligheder. 

2.  Er  der  skriftsteder  eller  citater  i  denne  artikel  som 
familien  kunne  læse  og  drøfte? 

3.  Ville  samtalen  blive  bedre  hvis  du  før  besøget 
taler  med  familiens  overhoved?  Har  du  et  budskab  fra 
kvorumslederen  eller  biskoppen? 


BESØGSLÆRERINDEBUDSKAB 

HJEMKUNDSKAB 


EN  MULIGHED  FOR  ENHVER  KVINDE 


Formål: 

At  understrege  at  enhver  søster 
skaber  et  hjem,  om  hun  er  gift  eller 
ugift,  har  børn  eller  ej. 


En  kvinde,  som  måtte  flytte  of- 
te på  grund  af  sin  mands  ar- 
bejde, gik  en  dag  og  satte 
nogle  forårsløg  i  sin  have.  Hendes 
nabo  stillede  sig  op  og  så  på  hende, 
og  så  spurgte  hun:  „Hvorfor  sætter 
du  blomsterløg,  når  du  ved  at  de 
først  kommer  med  blomster  til  næ- 
ste forår?" 

„Ja  -  så  er  jeg  her  måske  ikke," 
svarede  hun,  „men  der  vil  være 
nogen  her.  Jeg  forsøger  altid  at  ef- 
terlade vores  huse  bare  lidt  smuk- 
kere, fordi  jeg  var  der." 

Vi  skaber  allesammen  et  hjem, 
hvad  enten  vi  bor  i  en  hytte,  en  lej- 
lighed, et  skur  eller  et  slot,  hvad 
enten  vi  er  enlige,  om  vi  har  børn 
eller  ej.  Det  er  vores  udfordring  at 
skabe  et  jordisk  hjem  der  ligner  det 


himmelske  hjem  vi  forlod  for  nylig 
og  som  vi  vil  vende  tilbage  til. 

Præsident  Spencer  W.  Kimball 
skrev:  „Himlen  er  et  sted,  men  det 
er  også  en  tilstand  -  det  er  hjem  og 
familie.  Det  er  forståelse  og  godhed 
.  .  .  det  er  ro,  en  sund  levevis,  per- 
sonlige ofre,  ægte  gæstfrihed  og 
omsorg  for  andre.  Det  er  efterlevel- 
sen af  Guds  bud"  (Faith  Precedes  the 
Miracle,  Deseret  Book,  Salt  Lake 
City  1972,  s.  265). 

Præsident  Ezra  Taft  Benson  har 
sagt  at  „en  stor  ting,  som  Herren 
kræver  af  hver  eneste  en  af  os,  er  at 
sørge  for  et  hjem,  hvor  en  lykkelig, 
positiv  indflydelse  for  det  gode 
eksisterer"  (Den  danske  Stjerne, 
okt.  1981,  s.  58). 

Et  hjem  er  andet  og  mere  end  ce- 
ment, mursten,  træ,  ler  eller  strå. 
Det  er  et  sted  hvor  et  stykke  af 
himlen  er  bygget  på  dens  funda- 
ment. Det  var  derfor  salmisten 
skrev:  „Dersom  Herren  ikke  byg- 
ger huset,  er  bygmestrenes  møje 
forgæves"  (Salme  127:1). 


Æ 


<^> 


$ 


o© 


s? 


4> 


Co 


Det  vil  altid  være  en  udfordring 
for  os  at  indbyde  Herren  til  at  hjæl- 
pe os  med  at  bygge  et  sådant  hjem. 
Det  råd  der  gives  i  Lære  og  Pagter, 
afsnit  88,  angående  tempelbyggeri, 
kunne  faktisk  udvides  til  også  at 
gælde  vore  hjem:  „Organiser  jer, 
bered  alt,  hvad  der  behøves,  byg  et 
hus,  et  bedehus,  et  fastehus,  et  tro- 
ens hus,  et  lærdommens  hus,  et 
herlighedens  hus,  et  ordens  hus, 
ja,  et  Guds  hus"  (vers  119).  □ 

FORSLAG  TIL 
BESØGSLÆRERINDER 

1.  Kan  I  nævne  noget  særligt  I 
kunne  gøre  for  at  få  jeres  jordiske 
hjem  til  at  ligne  vort  himmelske 
hjem  mere? 

2.  Benyt  rådet  i  Lære  og  Pagter 
88:119  i  arbejdet  med  jeres  hjem. 
Hvad  er  I  nødt  til  at  gøre  bedre  for 
at  jeres  hjem  kan  blive  „et  herlig- 
hedens hus,  et  ordens  hus,  et 
Guds  hus"? 

Ruth  Harris  Swaner 


Engang  gik  en  ung  mand  rundt  i  Londons  tågede 
gader  med  en  lampe  med  lys  i.  Han  blev  stand- 
set af  en  gammel  mand  som  sagde:  „Jeg  vil  beta- 
le dig,  hvis  du  vil  vise  mig  vej  til  mit  hotel."  Den  unge 


mand  hævede  sin  lampe,  tog  den  gamle  mand  under 
armen  og  fulgte  ham  til  hotellet.  Da  de  kom  til  hotellet 
blev  den  unge  mand  ikke  betalt  én,  men  hele  tre  gan- 
ge, for  der  var  endnu  to  mænd  der  var  gået  vild  og 
havde  fulgt  efter  lampen  i  den  tætte  tåge. 

„Det  lys  vi  udsender  vil  blive  set  af  folk  omkring  os, 
ofte  uden  at  vi  ved  af  det,"  siger  søster  Julie  Jacobs, 
mens  hun  fortæller  en  af  sine  yndlingshistorier  fra 
Ster,  som  Stjernen  hedder  i  Holland. 

„Jeg  er  et  lykkeligt  medlem  af  Jesu  Kristi  Kirke  af 

Sidste  Dages  Hellige,"  siger  søster  Jacobs  og  smiler 
over  hele  hovedet.  Den  72-årige  søster,  som  bor  i 
Rijswijk  i  Holland,  har  haft  megen  modgang,  men 
hun  har  tjent  Herren  lige  siden  sin  omvendelse  for 
24  år  siden. 

Søster  Jacobs  er  født  i  1914  i  Semarang,  Indonesien. 
Julie  havde  fem  søskende.  Hendes  far  døde  da  hun 
var  otte  år  og  hendes  kinesiske  mor,  der  var  blevet 
udstødt  af  sin  familie  fordi  hun  giftede  sig  med  en 
hollænder,  kunne  ikke  forsørge  sine  børn.  Derfor  blev 
Julie  sat  i  pleje  hos  en  familie  i  nogle  år,  indtil 
familien  kunne  genforenes. 

Da  Julie  var  færdig  med  skolen  fik  hun  så  megen 
uddannelse  at  hun  kunne  få  arbejde  som  sekretær, 
indtil  hun  mødte  Rudolf  Jacobs,  som  hun  giftede  sig 
med  i  1938.  Da  den  anden  verdenskrig  begyndte  blev 
Rudolf,  der  var  en  rutineret  pilot,  indkaldt,  og  inden 
længe  havnede  han  som  krigsfange  hos  japanerne. 

Julie,  der  ventede  tvillinger,  måtte  nu  selv  forsørge 
sin  lille  søn.  Hun  kæmpede  de  næste  tre  år  for  at  for- 
sørge sine  børn.  Hun  strikkede  og  solgte  sine  arbejder 
og  hvad  som  helst  andet  hun  kunne,  blot  for  at  skaffe 
til  føden. 

Da  Rudolf  kom  hjem  fra  sit  fængselsophold  var  han 
meget  syg  og  undervægtig,  så  familien  besluttede  sig 
til  at  flytte  til  Holland,  hvor  der  var  bedre  lægehjælp 
at  få.  Julie  forlod  Indonesien  i  1947,  uden  at  ane  at 
hun  aldrig  mere  ville  komme  tilbage  til  sit  fædreland. 

Seks  år  senere  blev  Rudolf  Jacobs  dræbt  ved  en  fly- 
ulykke og  Julie  måtte  igen  til  selv  at  forsørge  familien 
-  fire  børn  i  alderen  fem  til  fjorten  år.  Hun  begyndte 
at  undervise  i  maskinskrivning  og  stenografi.  1 1960 
fik  Julie  endnu  en  sorg,  idet  hendes  ældste  søn  blev 
dræbt  ved  en  bilulykke. 

Da  dette  skete  -  „var  det  som  om  jeg  fik  revet  mine 
lemmer  af"  -  og  Julies  tro  led  alvorligt  under  det. 

„Jeg  vidste  ikke  hvorfor  jeg  skulle  igennem  alt  det," 
siger  hun.  „Jeg  kæmpede  hver  morgen  og  aften  for  at 
komme  på  knæ  og  bede,  som  jeg  plejede.  Men  jeg 
kunne  ikke  bede." 

Selv  om  Julie  aldrig  havde  gået  i  kirke  havde  hun  en 
stor  tro  på  Gud,  og  det  var  den  der  hjalp  hende  igen- 
nem det.  „Et  stykke  tid  efter  var  det  som  om  jeg  hørte 
en  stemme,  der  hele  tiden  sagde:  ,Men  Gud  er  allige- 
vel kærlighed.'" 


Hun  begyndte  atter  at  bede.  „Jeg  prøvede  at  finde 
frem  til  en  kirke  hvor  jeg  kunne  tjene  min  Fader  i 
Himlen,  i  taknemmelighed  mod  ham."  En  regnvejrs- 
aften i  1962  kom  to  sidste  dages  hellige  missionærer 
og  ringede  på  hos  familie  Jacobs. 

Kort  tid  efter  blev  en  af  Julies  sønner  døbt  og  derpå 
hendes  søster  og  mor.  Men  Julie  var  endnu  ikke  over- 
bevist. Aftenen  før  hendes  datter  skulle  døbes  ud- 
fordrede en  missionær  hende  til  at  bede,  for  at  få  et 
vidnesbyrd  om  evangeliet. 

„Jeg  lovede  ikke  missionærerne  noget, "  husker 
Julie. 

„Og  da  jeg  bad  min  bøn  den  aften  nævnede  jeg 
ikke  kirken.  Men  midt  om  natten  vågnede  jeg  og  fik 
en  uendelig  trang  til  at  spørge  vor  Fader  i  Himlen  om 
det  virkelig  var  den  sande  kirke,  hvor  jeg  kunne  tjene 
ham. 

Aldrig  før  har  jeg  bedt  så  oprigtigt  og  så  længe.  Og 
aldrig  før  har  jeg  i  den  grad  følt  Guds  kærlighed  og 
styrke,  som  jeg  gjorde  den  nat.  Da  min  bøn  var  forbi 
kunne  jeg  se  solen  skinne  omkring  gardinerne  i  mit 
soveværelse.  Da  jeg  kiggede  ud  i  de  tidlige  morgenti- 
mer, følte  jeg  en  lykke  og  fred,  som  jeg  ikke  havde  op- 
levet siden  før  min  søns  død,"  mindes  hun  og  hendes 
ansigt  stråler  ved  tanken  om  den  morgen  for  et  kvart 
århundrede  siden.  Hun  blev  døbt  den  selvsamme 
dag,  sammen  med  sin  datter. 

De  næste  enogtyve  år  arbejdede  søster  Jacobs  i  hjæl- 
peforeningen. Fem  år  som  hjælpeforeningspræsident- 
inde  i  Haags  stav  i  Holland.  „Det  var  ikke  altid  nemt, 
men  i  de  år  lærte  jeg  at  knæle  ned  i  bøn  ofte  for  at  få 
den  hjælp  og  inspiration  jeg  havde  brug  for." 

Tre  gange  om  året  har  de  hollandske  medlemmer  en 
tempelsession  i  London  templet.  „Vi  rejser  i  reglen 
om  natten,  hvor  vi  må  køre  i  adskillige  timer,"  forkla- 
rer søster  Jacobs.  „Så  tager  vi  båden  til  England  og 
kører  atter  tre  timer.  Vi  ankommer  gerne  til  templet 
klokken  6  om  morgenen  og  bliver  der  til  klokken  18. 
Når  vi  rejser  tilbage  til  Holland  er  jeg  træt,  men  lykke- 
lig for  at  kunne  arbejde  i  Herrens  hus." 

„Livet  er  ikke  altid  nemt,"  indrømmer  søster  Jacobs. 
„Men  belønningen  blive  i  den  sidste  ende,  når  vi  for- 
lader denne  verden,  at  Gud  tager  os  kærligt  i  sine  ar- 
me. Ved  tanken  om  dette  får  jeg  mod  til  at  acceptere 
hvad  der  end  sker  i  mit  liv."  □ 


Ældste  Boy 


Mesterlære) 


barn, "  skrev  ældste  Packer  i  en  kort  historie  om  sit 
liv.  „Senere  opdagede  jeg  at  det  ikke  var  sandt.  Vi 
havde  bare  ingen  penge.  Vi  var  altid  rige  på  det  som 
betød  mest  i  vort  liv." 

En  af  de  rigdomme,  som  den  unge 
Boyd  Packer  nød,  var  naturens  rigdom. 
Lige  overfor  Packers  indgangsdør  er  der 
en  indhegning  med  levende  fugle  lige 
fra  påfugle  til  gyldne  fasaner  og  duer. 
Indenfor  i  huset  har  ældste  Packer  nog- 
le omhyggeligt  udskårne  fugle,  malet  i 
naturlige  farver.  Udskæringerne  viser 
ikke  alene  et  vist  hensyn  til  skabninger- 
ne, men  også  ærbødighed  for  Skaberens 
kunstværk. 

Hvert  træsnit  har  taget  ældste  Packer 
omkring  et  år  at  lave,  i  den  knappe  fri- 
tid han  har.  Ældste  Packer  nyder  også 
at  male  og  lave  skulpturer.  Men  der  har 
ikke  været  megen  tid  til  den  slags  ting 
de  sidste  år,  for  han  er  altid  først  og 
fremmest  far.  Det  virker  som  om  at  han 
lige  fra  sin  ungdom  har  holdt  sig  de  evi- 
ge mål  for  øje. 


Fra  dreng  til  mand 


Boyd  Packer  var  en  ung  mand  da 
2.  verdenskrig  begyndte.  Da  han  havde 
taget  sin  studentereksamen  var  han  en 
tid  med  til  at  opføre  et  militærhospital  i 
sin  hjemby.  Han  kunne,  som  så  mange 
andre  SDH  unge  mænd  i  den  genera- 
tion, ikke  udføre  en  fuldtidsmission  på 
grund  af  krigen.  I  foråret  1943  meldte 
han  sig  til  luftværnet,  og  blev  pilot  året 
efter,  et  par  dage  før  sin  20-års  fødsels- 
dag. Han  blev  derpå  sendt  til  Stillehavs- 


Ældste  Boyd  K.  Packer  har  været  medlem  af 
De  tolvs  Kvorum  siden  1970 


Fotografierne  er  velvilligst  udlånt  af 
Busath  Photography,  Salt  Lake  City 


i  K.  Packer 


ns  elev 


området,  og  udstationeret  til  Japan  hvor  han  var  i 
næsten  et  år  efter  krigens  slutning. 

Mens  ældste  Packer  var  i  militæret  fik  han  rigelig 
tid  til  at  studere  skrifterne.  Han  læste  Mormons  Bog 
adskillige  gange.  I  dag  omtaler  han  bogen  som  „det 
der  har  haft  størst  indflydelse  i  mit  liv".  Helt  i  over- 
ensstemmelse med  bogens  ånd  blev  han  også  motive- 
ret til  at  forkynde  fredens  evangelium  for  japanerne. 
Blandt  dem  der  lærte  evangeliet  af  de  amerikanske 
soldater  var  også  Tatsui  Sato  og  hans  hustru,  Chio. 
Da  tiden  var  inde  til  at  de  kunne  blive  døbt,  fik  Boyd 
Packer  det  privilegium  at  døbe  søster  Sato.  C.  Elliot 
Richards,  som  nu  er  læge  i  Salt  Lake  City,  døbte  bror 

Sato.  Bror  Satos  senere 
oversættelsesarbejde 
gjorde  det  muligt  for 
mange  japanere  at  læse 
skrifterne  og  få  del  i 
tempelceremonierne  på 
deres  eget  sprog. 

En  evig  livsledsager 

Da  Boyd  Packer  kom 
hjem  i  1946  meldte  han 
sig  ind  på  Weber  (nu 
Weber  State)  College  i 
nærheden  af  Ogden. 
Det  var  her  han  mødte 
Donna  Edith  Smith, 
som  også  var  fra  Brig- 
ham City.  De  blev  gift 
den  27.  juli  1947  i 
Logan  templet. 

De  fik  10  børn: 
Allan,  Kenneth,  David, 
Laurel,  Russell,  Spen- 
cer, Gayle,  Kathleen, 


Boyd  K.  Packer  har,  som  så  mange  andre  i  hans  generation,  været  soldat 
under  den  anden  verdenskrig.  Som  sådan  var  han  udstationeret  i  Japan  i 
næsten  et  år. 


Lawrence  og  Eldon. 

Bror  Packer  havde  sat 
sig  som  mål  at  blive 
lærer,  og  han  bestræbte 
sig  på  at  nå  sine  drøm- 
mes mål.  Han  tog  før- 
ste del  af  sin  eksamen 
fra  Weber  Junior 
College  i  1948  og  den 
næste  fra  Utah  State 
University  i  Logan  i 
1949. 1 1953  fik  han  sin 
cand.  mag.  eksamen 
ved  Utah  State  Univer- 
sity og  i  1962  sin  doktorgrad  ved  Brigham  Young  Uni- 
versity. 

Det  var  travle  år.  Udover  sine  stillinger  i  den  lokale 
kirke  -  som  lærer,  assisterende  stavssekretær,  og  høj- 
rådsmedlem, begyndte  han  i  1949  som  seminarlærer. 
Staten  overtog  det  gamle  militærhospital  i  Brigham 
City,  som  han  i  sin  tid  var  med  til  at  bygge,  for  at  bru- 
ge det  som  skole  for  indianske  elever,  og  fra  1949  til 


Det  kan  tage  op  til  et  år  for  ældste 
Packer  at  lave  de  detaljerede  træsnit  af 
de  fugle  han  laver  i  sin  sparsomme 
fritid. 

Ældste  Packer  giver  sin  hustru,  Donna,  megen  af 
æren  for  sin  succes  på  grund  af  hendes  styrke  som 
partner. 

Til  venstre:  Den  16-årige  Boyd  Kenneth  Packer  voksede  op  i  Brigham  City,  Utah,  nogle  kilometer  nord  for 
Salt  Loke  City.  (Til  højre):  Ældste  Packer  ved  den  generalkonference,  hvor  han  blev  opretholdt  som  medlem 
af  De  tolvs  Kvorum. 


midt  i  1955  førte  ældste  Packer  indianernes  sag  i  for- 
bindelse med  skolen  for  kirkens  undervisnings- 
program. I  samme  periode  virkede  han  i  fire  år  som 
byrådsmedlem  i  Brigham  City. 

Større  ansvarsopgaver 

1 1955  blev  ældste  Boyd  Packer  udnævnt  til  assiste- 
rende administrator  for  kirkens  seminar-  og  institut- 
programmer. Han  sad  i  denne  stilling  til  oktober  1961, 
hvor  han  blev  kaldet  som  assistent  til  De  Tolv. 

De  første  år  i  ægteskabet  var  meget  travle  -  med  en 
voksende  familie,  stigende  ansvarsopgaver  og  stadig 
under  uddannelse.  Hvordan  bar  han  sig  ad  med  at 
klare  alt  det? 

„Det  kan  forklares  med  to  ord:  Min  hustru,"  siger 
ældste  Packer.  „Hun  er  fuldkommen." 

Hun  smiler  da  hun  hører  dette.  „Han  siger  det  for  at 
jeg  kan  forbedre  mig,"  forklarer  hun. 

Det  står  imidlertid  klart  at  Donna  Packer  er  en  dame 
der  når  noget  -  hun  er  en  dygtig  husmor,  talentfuld  i 
sit  arbejde  i  kirken  og  med  sine  genealogiske  under- 
søgelser. Hun  er  en  dynamisk  kvinde  og  i  gang  med 
at  skrive  en  bog  om  Packers  genealogi. 

„Hun  har  en  fantastisk  motiverende  indflydelse," 
bemærker  ældste  Packer. 

De  imødekommer  deres  børns  behov 

Med  hensyn  til  børnene  er  det  som  om  at  ældste  og 
søster  Packer  taler  udfra  de  samme  tanker.  Ældste 


Packer  siger  at  det  er  noget  der  har  udviklet  sig,  fordi 
de  er  modnet  sammen  gennem  deres  ægteskab.  Hans 
hustru  siger  også  at  de  er  enige,  fordi  de  har  gjort  sig 
umage  for  at  planlægge  sammen,  i  god  tid  i  forvejen, 
for  at  kunne  imødekomme  deres  børns  behov  og  hjæl- 
pe dem  hver  især  til  at  udvikle  deres  talenter  og  udnyt- 
te de  uddannelsesmæssige  muligheder  der  passer 
bedst  for  dem  hver  især. 

Alle,  undtagen  to  af  Packers  gifte  børn,  og  tredive  af 
deres  syvogtredive  børnebørn  bor  mindre  end  en  times 
kørsel  fra  dem.  Børnene  besøger  ofte  deres  forældre. 
(De  gifte  børn  forsøger  også,  på  ældste  og  søster 
Packers  opfordring,  ofte  at  deltage  i  aktiviteter  med 
deres  ægtefællers  familie).  Det  er  søster  Packer  der 
leder  planlægningen  af  den  årlige  familiesammen- 
komst. Hun  sætter  mottoet,  som  handler  om  en  eller 
anden  af  Packerfamiliens  forfædre,  den  pågældendes 
erhverv  og  aktiviteter. 

Mens  børnene  voksede  op  færdedes  de  meget  om- 
kring deres  mor.  Hun  måtte  motivere  dem  og  tale  for 
begge  forældrene,  når  hendes  mand  var  ude  i  kirke- 
ærinder. Men  børnene  kunne  altid  regne  med  at  han 
støttede  hende  -  og  dem. 

„Jeg  har  forsøgt  -  ærligt  forsøgt  -  at  være  sammen 
med  børnene,  når  jeg  var  hjemme  hos  dem,"  siger 
ældste  Packer. 

Det  betød  at  jeg  tilbragte  en  lille  smule  tid  hver  dag 
med  hver  enkelt,  så  vidt  det  var  muligt. 

Allan  Packer  siger  at  hans  far  benyttede  enhver 
mulighed  til  at  undervise.  Ældste  Packers  børn  går 
stadig  til  ham  for  at  få  råd. 

Mormons  Bog  har  øvet  en  stor  indflydelse  på  ældste 
Packers  tilværelse. 


Førsteprioriteten 


„Far  er  vores  patriark,"  bemærker  Allan.  „Han  er 
stadig  far  og  det  prioriterer  han  først." 

Laurel  Packer  Dillman  siger  at  hendes  far  altid  har 
virket  meget  følsom  overfor  Andens  tilskyndelser. 
Da  hun  var  student  ved  BYU,  siger  hun  „husker  jeg  at 
han  altid  ringede  til  mig  på  de  dage  hvor  jeg  havde  det 
sværest".  Et  råd  eller  et  opmuntrende  ord  hjalp  hende 
igennem. 

Kenneth  siger:  „Jeg  forsøger  at  leve  mit  liv,  styre 
mit  familieliv  og  opdrage  mine  børn,  så  min  far  ikke 
behøver  at  bekymre  sig  for  om  jeg  mon  også  efterlever 
evangeliet." 

For  et  par  år  siden  talte  ældste  Packer  offentligt  ved 
en  konference  til  sine  børn  og  børnebørn  om  den  arv 
han  kunne  tænke  sig  at  efterlade  dem,  og  udtrykte  håb 
om  at  hans  tale  til  dem  også  ville  være  en  hjælp  for 
andre. 

„Vi  ønsker,  at  vore  børn  og  deres  børn  skal  vide,  at 
valget  i  livet  ikke  står  mellem  berømmelse  eller  ube- 
mærkethed, eller  mellem  rigdom  eller  fattigdom. 
Valget  er  mellem  godt  og  ondt .  .  . 

Når  vi  endelig  forstår  denne  lektie,  vil  vores  lykke 
ikke  afgøres  af  materielle  ting.  Vi  kan  meget  vel  blive 
lykkelige  uden  dem  -  eller  succesrige  til  trods  for  dem 

Vi  er  nu  på  vej  ind  i  en  usikker  fremtid.  Men  vi  er 


ikke  usikre.  Børn  .  .  .  bær  vidnesbyrd,  opbyg  Zion.  Så 
vil  I  finde  den  sikre  succes,  fuldstændig  lykke"  (Den 
danske  Stjerne,  apr.  1981,  s.  37,  38). 

Ældste  Packer  har  holdt  taler  over  mange  forskellige 
emner.  Allan  bemærker  at  hans  far  gør  sit  „hjemmear- 
bejde" godt,  taler  med  eksperter  og  forener  sin  åndeli- 
ge indsigt  med  den  kundskab  han  opnår.  „Han  bruger 
masser  af  timer  på  sine  taler." 

Men  der  er  bidrag,  som  kirkemedlemmer  i  alminde- 
lighed aldrig  ser. 

En  rigtig  lærer 

„Ældste  Packer  er  en  rigtig  lærer,"  siger  ældste  Ja- 
mes E.  Faust  fra  De  tolvs  Råd.  „Selv  om  alle  De  Tolv  er 
lærere,  så  er  han  en  lærer  blandt  De  Tolv."  Han  giver, 
som  et  af  de  medlemmer  i  kvorummet  med  størst  anci- 
ennitet, instruktioner  og  træffer  beslutninger,  med  dyb 
indsigt  i  deres  eventuelle  virkninger  på  kirken  og  dens 
medlemmer,  forklarer  ældste  Faust. 

Han  tilføjer  at  ældste  Packers  kærlighed  til  skrifter- 
ne, og  den  måde  han  anvender  dem  i  sin  lederstilling, 
har  øvet  sin  indflydelse  på  ledelsen  overalt  i  kirken. 

Ældste  Russell  M.  Nelson  fra  De  tolvs  Råd  siger, 
at  ældste  Packer  ofte  ransager  sin  hukommelse  for  at 
finde  frem  til  relevante  lærdomme  i  Mormons  Bog  og 
anvender  dem  under  samtalerne,  når  kvorummet 
overvejer  et  problem. 

Mormons  Bog  har  haft  dyb  indflydelse  på  Boyd 
Packers  tilværelse.  „Uden  Mormons  Bog  kunne  ældste 
Packer  ikke  være  den  profet  han  er, "  siger  ældste 
Nelson.  „Han  er  en  talentfuld  seer." 

Ældste  Packers  undervisning  i  skrifterne  er  karakte- 
riseret ved  en  „dyb  forståelse",  tilføjer  ældste  Nelson. 

Der  er  nogle  emner  som  ofte  går  igen  i  hans  under- 
visning -  blandt  andet  hvor  vigtigt  det  er  at  lytte  til 
Andens  røst,  livets  og  frelsens  plan,  missionering,  støt- 
te til  Herrens  udvalgte  ledere  og  at  lydighed  er  nøglen 
til  lykke.  Men  én  ting  står  fast  -  og  det  er  hans  kaldel- 
ses sikre  vidnesbyrd  og  det  privilegium  han  har  at 
kunne  give. 

I  sin  tale  til  generalkonferencen  i  april  1977,  som  han 
kaldte  „Formidleren",  gennemgik  han  Kristi  centrale 
opgave  som  menneskehedens  forløser,  og  så  tilføjede 
han: 

Da  Tetondæmningen  brød  sammen  i  1976  besøgte 
ældste  Packer  (til  venstre)  det  ulykkesramte 
område  sammen  med  præsident  Spencer  W. 
Kimball  (med  hatten) 


„Jeg  har  medbragt  et  stort  ønske  om  at  bære  vidnes- 
byrd om  Herren,  Jesus  Kristus.  Jeg  har  længtes  efter  at 
fortælle  jer  i  så  enkle  vendiger,  som  jeg  kan,  hvad  han 
gjorde,  og  hvad  han  er. 

Selvom  jeg  ved,  hvor  tomme  og  fattige  ord  kan  være, 
ved  jeg  også,  at  sådanne  følelser  ofte  bæres  af  Ånden, 
uden  ord. 

Til  tider  kæmper  jeg  mod  byrderne  af  utilstrækkelig- 
hed. Men  ikke  desto  mindre  er  der,  fordi  jeg  ved,  at 
han  lever,  en  tilbagevendende  følelse  af  lykke  og  glæ- 
de" (Den  danske  Stjerne,  okt.  1977,  s.  56).  □ 


Ældste  Packer  er  berømt  for  sin  undervisning,  og  han 
har  ofte  talt  ved  forskellige  højere  læreanstalter.  Her 
taler  han  på  University  of  Utah. 

SPØRGSMÅL  OG  SVAR 


Spørgsmål  af  almindelig  interesse  besvaret  som  vejledning, 
ikke  som  en  officiel  tilkendegivelse  af  kirkens  politik. 


Vi  ved  at  vi  kom  til 
denne  verden  for  at 
udvikle  os,  gøre  frem- 
skridt og  blive  som  vor 
Fader  i  Himlen.  Men 
hvad  med  dem  der  blev 
mishandlet  som  børn? 
Kan  de  gøre  sig  håb 
om  at  overvinde  de 
problemer,  som  de  fik  i 
deres  opvækst? 


Carlfred  Broderick,  professor  i 
sociologi  ved  University  of  Sourthern 
California. 

Vi  har  som  Guds  børn  fået 
den  store  handlefrihedens 
gave.  Vi  kan  vælge  at  hjæl- 
pe eller  vi  kan  vælge  at  gøre  for- 
træd. Desværre  er  det  således, 
som  Herren  forklarede  Moses,  at 
den  ene  generations  synder  ofte 
går  ud  over  de  følgende  generatio- 
ner (se  2  Mos.  20:5).  Enhver  kan  se 
sandheden  i  dette,  når  de  betrag- 
ter de  mange  familier  i  vore  dages 
verden.  Tilsyneladende  går  pro- 
blemfyldte familiers  smerte  og  dy- 
sterhed ofte  uden  afbrydelser  vide- 
re til  børn  og  børnebørn.  De  der 
bliver  ofre  i  den  ene  generation 
skaber  ofrene  i  den  næste. 

På  den  anden  side  sagde  Herren 
til  profeten  Ezekiel: 

„Hvor  tør  I  bruge  det  mundheld 
i  Israels  land: , Fædre  åd  sure 
druer,  og  børnenes  tænder  blev 
ømme.' 

Så  sandt  jeg  lever,  lyder  det  fra 
den  Herre  Herren:  Ingen  skal  me- 
re bruge  dette  mundheld  i  Israel. 

Se,  alle  sjæle  er  mine;  både  fade- 
rens sjæl  og  sønnens  sjæl  er  mine; 
den  sjæl,  der  synder,  den  skal  dø" 
(Ez.  18:2-4). 

I  dette  skriftsted  står  der  at  børn- 
ene ikke  behøver  at  gentage  deres 
fædres  synder,  men  at  hver  gene- 
ration skal  stå  til  regnskab  for 
deres  egne  valg. 

Mine  erfaringer,  fra  de  forskelli- 
ge kirkestillinger  jeg  har  siddet  i 
og  ifølge  min  profession  som  fami- 
lierådgiver, har  dog  overbevist  mig 
om  at  Gud  griber  aktivt  ind  i  visse 
fordærvede  slægter,  og  sætter 
tapre  ånder  ind  for  at  bryde  den 
ødelæggende  virkning  i  sådanne 
familier.  Selv  om  sådanne  børn 


måske  bliver  uskyldige  ofre  for 
vold,  ligegyldighed  og  udnyttelse, 
vil  de  gennem  Guds  nåde  få  styrke 
til  at  udrense  giften  i  sig,  så  den  ik- 
ke går  videre  til  fremtidige  genera- 
tioner. Generationer  før  dem  blev 
smerteligt  ødelagt,  men  efter  dem 
vil  slægten  være  klar  og  ren.  Deres 
børn  og  børnebørn  vil  kalde  dem 
velsignet. 

Ved  at  lide  uskyldigt  for  at  andre 
ikke  skal  lide,  vil  sådanne  menne- 
sker til  en  vis  grad  blive  som  „frel- 
sere på  Zions  bjerg",  idet  de  er 
med  til  at  frelse  en  slægt. 

Jeg  har  haft  det  privilegium  at 
kende  mange  sådanne  mennesker 
-  folk  hvis  baggrund  er  forfærde- 
ligt ydmygende.  Jeg  tænker  på  en 
ung  pige,  som  gentagne  gange 
blev  seksuelt  misbrugt  af  sin  far. 
Til  sidst  fik  hun  mod  til  at  fortælle 
sin  mor  det.  Moderen  blev  vred, 
slog  hende  og  viste  hende  fra  sig. 

Disse  oplevelser  gjorde  hende 
bitter  og  tvivlrådig.  Men  til  trods 
for  alle  disse  forhindringer  fik  hun 
fred  med  Gud  og  fandt  en  trovær- 
dig ægtemand,  og  de  opdrog  en 
retfærdig  børneflok.  Desuden 
brugte  hun  kræfter  på  at  hjælpe 
andre  kvinder  med  lignende  erfa- 
ringer til  at  fjerne  giften  i  deres 
slægter. 

Jeg  kommer  i  tanke  om  en  ung 
mand,  hvis  mor  døde  da  han  var 
tolv  år  og  hvis  far  reagerede  med 
at  lukke  sin  søn  inde  på  hans  væ- 
relse, mens  han  selv  gav  sig  til  at 
drikke  og  underholde  sig  med 
kvinder  i  hjemmet.  Når  sønnen 
blev  lukket  ud,  slog  hans  far  ham 
sanseløst,  somme  tider  så  vold- 
somt at  knoglerne  brækkede  eller 


drengen  fik  hjernerystelse. 

Den  unge  mand  var  i  sin  op- 
vækst opfyldt  af  forvirring,  hadede 
sig  selv  og  var  menneskesky,  som 
man  kunne  forvente  det.  Men 
Herren  lod  ham  ikke  alene  og  sør- 
gede for  at  han  fik  venner  og  mu- 
lighed for  at  udvikle  sig.  I  dag  er 
denne  mand  ved  at  forberede  sig 
på  at  blive  viet  i  templet  til  en  god 
pige,  efter  en  række  åndelige  hel- 
bredelsesmirakler.  De  har  sammen 
forpligtet  sig  til  at  opdrage  deres 
børn  i  retfærdighed,  mildhed  og 
kærlighed. 

I  en  tidligere  periode  lod  Herren 
en  syndflod  komme  over  jorden 
for  at  udrydde  uværdige  slægter. 
I  vor  generation  tror  jeg  at  han  har 
sendt  utallige  udvalgte  menne- 
sker, for  at  hjælpe  med  til  at  rense 
slægterne. 

På  Jeremias'  tid  sagde  Herren 
omtrent  det  samme  som  han  sene- 
re sagde  til  Ezekiel: 

„I  hine  dage  skal  man  ikke  mere 
sige:  Fædre  åd  suer  druer,  og 
børnenes  tænder  blev  ømme. 

Nej,  enhver  skal  dø  for  sin  egen 
brøde;  enhver,  der  æder  sure  dru- 
er, får  selv  ømme  tænder" 
(Jer.  31:29-30). 

Derpå  fortsatte  han  med  at  for- 
tælle om  denne  nye  pagtsgenerati- 
on:  „Jeg  giver  min  lov  i  deres  ind- 
re og  skriver  den  på  deres  hjerter, 
og  jeg  vil  være  deres  Gud,  og  de 
skal  være  mit  folk"  (Jeremias 
31:33). 

Jeg  tror  de  fleste  af  os  kender  en 
eller  flere  af  sådanne  tapre,  kæmp- 
ende ånder.  De  er  lette  at  kende  og 
værdsætte  i  det  sidste  stadium  af 
deres  fremgang.  Men  somme  tider 


lider  de  i  de  første  stadier  så  for- 
færdeligt under  deres  sår,  at  det 
kræver  modenhed  at  opnå  den  ån- 
delige følsomhed  der  skal  til  for  at 
glemme  bitterheden  og  smerterne 
og  få  øje  på  åndens  renhed  ind- 
vendig. Det  er  vores  pligt  og  vort 
privilegium  at  gøre  os  til  venner 
med  sådanne  mennesker,  og  yde 
dem  al  den  hjælp  og  støtte  vi  kan 
for  at  de  kan  nå  deres  højeste  mu- 
ligheder. 

Andre  af  os  trænger  måske  selv 
til  lysets  budskab.  Lad  os  være  tro- 
faste mod  vor  guddommelige  kal- 
delse, aflægge  bitterheden  og  følge 
i  Frelserens  fodspor.  □ 


Det  er  som  om  familier,  der  har 
problemer,  lader  deres  lidelser  og 
triste  tilværelse  gå  i  arv  til  børn 
og  børnebørn.  Men  hver  eneste 
generation  vil  selv  blive  holdt 
ansvarlig  for  deres  valg. 

Marjorie  E.  Woods 


11984  påbegyndte  Sipho  Moses  Khomo  en  fuldtidsmission  i  London.  Der  er  naturlig- 
vis intet  usædvanligt  i  at  en  ung  sidste  dages  hellig  udfører  en  mission.  Men  ældste 
Khomo  var  den  første  missionær  af  sit  folk  fra  Zulu  i  Sydafrika,  der  blev  kaldet  på 
mission. 

Han  fuldførte  sin  mission  og  er  nu  tilbage  i  kwaZulu,  det  land  som  blev  oprettet  af 
den  sydafrikanske  regering  for  omkring  500000  zuluer,  hvoraf  der  bliver  stadig  flere 
sidste  dages  hellige.  Ifølge  stavspræsident  Chappie  Winstanley  i  Durban  staven  i 
Sydafrika,  er  der  hver  uge  hundredevis  til  stede  ved  møderne  i  en  gren  i  kwaMashu  fra 
et  større  bysamfund  i  kwaZulu.  Han  siger  at  missionærerne,  der  arbejder  blandt  zulu- 
erne, har  opdaget  at  der  er  mange  som  søger  kundskab  om  Gud. 

Ward  missionslederen,  Malcolm  Bowes-Taylor,  i  Durbans  første  ward,  i  Durban  stav, 
mindes  sin  mission  blandt  zuluerne,  hvis  sprog  han  selv  taler.  „Vi  underviste  for  det 
meste  i  små  beskedne  hjem  ved  en  lille  lampe.  Disse  lærvillige,  mennesker  har  en  en- 
kel og  stærk  tro,  og  de  er  parate  til  at  acceptere  evangeliet." 

Det  kendes  på  kirkens  vækst  som  helhed  at  der  er  kommet  stadig  flere  sidste  dages 
hellige  i  Zulu  indenfor  de  sidste  år.  For  nylig  blev  omkring  12000  organiseret  i  fire  sta- 
ve og  to  missioner.  Geografisk  set  er  de  spredt  over  et  område  på  omkring  2400  kilo- 
meter tværs  over  (fra  Durban  i  Sydafrika,  til  Windhoek  i  Namibia)  og  2600  kilometer 
fra  nord  til  syd  (fra  Hararo  i  Zimbabwe  til  Capetown  i  Sydafrika). 


Kirkemedlemmer  i  Pretoria. 
Fra  venstre: 
Una  Verabuthroo, 
Paravathy  Hira  og  Bobby  Hira. 

„Troens  forkæmpere' 


Når  medlemmerne  bor  så  spredt  blandt  millioner 
af  deres  landsmænd  i  Sydafrika,  vil  de  forholdsvis  få 
hellige,  som  værdsætter  evangeliet,  blive  motiveret  til 
at  være  „troens  forkæmpere"  som  Johann  P.  Brum- 
mer, der  er  stavspræsident  i  Sandton  staven,  siger. 
„Mit  altovervejende  indtryk  af  kirken  i  Sydafrika  i 
dag  er  at  den  ændrer  menneskers  tilværelse,  menne- 
sker af  hvem  de  fleste  er  omvendte." 

Men  udover  de  nye  medlemmer  som  kommer  ind  i 
kirken,  så  er  der  i  Sydafrika  også  mange  anden  og 
tredie  generations  sidste  dages  hellige  familier. 

Frank  Fourie,  som  er  førsterådgiver  i  Captown  stav- 
ens præsidentskab  i  Sydafrika,  hører  til  en  af  de  få 
familier  som  har  været  medlemmer  i  over  50  år.  Han 
mindes  sin  afdøde  mors,  Johannas  omvendelse,  og  si- 
ger: „Min  mor  havde  adskillige  spørgsmål  om  evan- 
geliet, som  vores  præst  ingen  forklaring  havde  på. 
Hun  advarede  ham:  ,Hvis  jeg  finder  en  kirken  som 
kan  besvare  disse  spørgsmål,  så  vil  jeg  tilslutte  mig 
den!" 

1 1934  kom  sidste  dages  hellige  missionærer  og  ring- 
ede på  vores  dør.  De  blev  inviteret  indenfor  og  kunne 
besvare  ethvert  spørgsmål.  Min  mor  og  vi  børn  blev 
døbt  i  Old  Hall  ved  Mowbray,  som  nu  er  revet  ned. 
Da  hun  kiggede  op  på  et  billede  af  Salt  Lake  templet 
på  væggen,  svor  hun  at  hun  ville  tage  dertil  en  dag. 
Det  var  under  depressionen,  så  hendes  drøm  var  helt 
urealistisk,  men  den  gik  i  opfyldelse  i  hendes  sidste 
år. 

Johanna  var  primarypræsidentinde  i  mange  år.  „Jeg 
har  endnu  en  kopi  af  Cumorah's  Southern  Messenger 
(udgivet  af  en  sidste  dages  hellig  før  i  tiden),  med  en 
beskrivelse  af  hendes  80-års  fødselsdagsselskab, 
mens  hun  endnu  virkede  som  primarypræsidentin- 
de," siger  præsident  Fourie. 


Familien  Barbara  og  Bill 
Wrench  fejrer  en  fødselsdag 
-  de  er  medlemmer  af  kirken. 

Landbrug  i  en  dal  ved 
Drakensberg  bjergkæden  i 
nærheden  af  Sydafrikas 
sydøstkyst.  (Fotografiet 
venligst  udlånt  af  Sydafrikas 
tusristbureau). 

Sandtons  stavscenter  i 
Sydafrika. 


Edwina  Swartzberg  tilhører  en  anden  trofast  fami- 
lie. Hun  er  førsterådgiver  i  Sandtons  stavs  hjælpefor- 
eningspræsidentskab  i  Sydafrika,  og  er  tredie  genera- 
tions sidste  dages  hellig.  Hun  fortalte  sin  fremtidige 
mand,  Isak,  som  er  opdraget  i  et  ortodoks  jødisk 
hjem,  om  kirkens  templer,  og  det  var  medvirkende  til 
hans  omvendelse.  Han  havde  spekuleret  på  hvorfor 
der  mon  ikke  længere  var  templer  på  jorden,  når  Her- 
ren i  skrifterne  altid  taler  til  sit  folk  i  templer.  Han 
havde  også  bemærket  profetierne  om  Kristus  i  Det 
gamle  Testamente  -  især  Salme  22,  hvorpå  tingene 
faldt  på  plads  for  ham.  Ægteparret  blev  senere  beseg- 
let til  hinanden  i  Salt  Lake  templet.  De  bor  i  Pretoria 
hvor  bror  Swartzberg  er  kirkens  sagfører  og  område- 
leder for  kirkens  offentlige  PR-program. 

Familien  Swartzberg  er  kun  udtryk  for  to  af  de 
mange  etniske  traditioner  som  sydafrikanerne  kan 
gøre  krav  på.  De  hvide  udgør  mindre  end  20  procent 
af  befolkningen.  De  sorte,  som  tilhører  mange  for- 
skellige etniske  racer,  udgør  70  procent.  Der  er  også 
forskellige  grupper,  som  blot  betegnes  „farvede"  -  af 
blandet  race  -  og  „asiatere",  stort  set  efterkommere 
af  mennesker  som  blev  bragt  hertil  fra  Indien  for  at 
arbejde  på  sukkerrørsplantagerne  i  Natal  for  lidt  over 
hundrede  år  siden.  De  sidste  dages  hellige  missio- 
nærer har  succes  blandt  disse  grupper.  Desuden  er 
der  mange  jøder,  grækere  og  portugisere,  mens  ma- 
lajerne, som  er  en  grupper  for  sig,  er  muslimer. 

De  gamle  sociale  mønstre  og  holdninger,  som  stam- 
mer fra  næsten  tre  et  halvt  århundrede  tilbage,  er  nu 
ved  at  ændre  sig.  Stavspræsidenten,  Johann  Brum- 
mer, fra  Sandton  staven,  siger:  „Kulturerne  er  ved  at 
undergå  en  forandring,  og  drastiske  ændringer  sker 
hurtigt.  Det  er  svært  at  følge  med  i  det  tempo  og  det 
bevirker  at  der  sker  noget  af  et  kulturchok." 


Men  til  trods  for  disse  vanskeligheder  siger  han: 
„Kirken  fremmer  simpelthen  begreber  som  fred  og 
god  vilje  blandt  dens  medlemmer  -  både  sorte  og 
hvide."  Bror  Swartzberg  bemærker:  „De  tidligere 
barrierer  smuldrer  bort." 

„Da  præstedømmet  blev  tilbudt  alle  værdige 
mænd,  lovede  det  store  udsigter  for  missioneringen 
blandt  de  sorte,"  siger  Louis  P.  Hefer,  som  er  regio- 
nalrepræsentant og  tempeloptegner  i  Johannesburg 
regionen  i  Sydafrika.  De  sorte  mødes  i  reglen  for  sig 
selv.  Soweto  grenen  administreres  udelukkende  af 
sorte,  og  der  er  tre  andre  sorte  menigheder  i  de  lokale 
kommuner  som  endnu  midlertidig  bliver  tilset  af  hvi- 
de, mens  det  er  de  sorte  der  står  som  ledere.  Der  er 
også  grene  med  sorte  og  indere  i  Durban,  foruden 
adskillige  små  enheder  i  Ciskei. 

„Vi  er  en  slags  pionerer  i  Soweto  grenen,"  siger  Ja- 
mes van  Zyl  fra  Johannesburg.  Han  og  hans  hustru, 
Maureen  har  udført  en  mission  sammen.  „Det  var 
noget  af  det  mest  værdifulde  vi  har  oplevet  i  de  fire- 
ogtyve år  vi  har  været  medlemmer  af  kirken.  Den  før- 
ste der  blev  døbt  var  Sipho  Khomo,  som  havde  dan- 
net sin  egen  Mormons  Bog  gruppe,  som  han  fortalte 
om  principperne  i  bogen.  De  ventede  blot  på  at  kun- 
ne blive  døbt  og  få  præstedømmet." 

Hjælpeforeningspræsidentinden  for  Soweto  gren- 
en, Julia  Mavimbela,  som  taler  syv  sprog  flydende, 
følges  med  missionærerne  og  oversætter  lektierne. 
Hun  lever  for  mennesker  og  hvor  som  helst  hun  ser 
der  er  et  behov,  så  udfylder  hun  det  -  hun  skaffer  for 
eksempel  træer,  og  planter  dem  omkring  skoler,  hvor 
der  er  brug  for  skygge,  samt  på  legepladser  og  offent- 
lige steder. 

Som  tidligere  skoleinspektør  med  særlig  uddannel- 
se som  børnehavelærerinde,  ejer  denne  bedstemor  en 

restaurant,  et  bageri,  et  slagteri  og  en  urteforretning. 
Hun  vidner  ydmygt:  „Jeg  er  ikke  i  tvivl  om  at  Herren 
beredte  mig  på  at  modtage  hans  evangelium,  og  jeg 
har  ikke  ord  for  den  glæde  jeg  føler  ved  det.  Jeg  har  et 
meget  stærkt  vidnesbyrd  om  evangeliet,  om  at  kirken 
er  sand  og  at  den  lærer  folk  at  være  lykkelige."  Som 
enke  benyttede  hun  chancen  for  at  blive  beseglet  til 
sin  mand  i  Johannesburg  templet,  efter  dets  indvi- 
else. 

Søster  Mavimbela  arbejder  i  bestyrelsen  for  „Kvin- 
der for  fred",  en  organisation  på  tværs  af  alle  racer, 
foruden  at  hun  er  medlem  eller  grundlægger  af  man- 
ge andre  kvindeforeninger.  „Somme  tider  er  jeg  ner- 
vøs når  jeg  banker  på  en  dør,  men  så  siger  jeg  til  mig 
selv  at  Herren  har  ført  mig  til  netop  det  hus  og  derfor 
vil  han  også  beskytte  mig." 

Hjælper  til  et  større  vidnesbyrd 

Evangeliets  principper  er  de  sydafrikanske  hellige 
familiers  midtpunkt.  Barbara  og  Wilfred  (Bill)  Wrench 
fra  Sandtons  første  ward,  har  været  medlemmer  i 
35  år,  og  de  siger  at  de  nu  begynder  at  forstå  „den 
glæde  vor  himmelske  Fader  føler  når  vi  ser  vore  børn 
og  børnebørn  deltage  i  kirkens  aktiviteter.  Deres  vid- 
nesbyrd hjælper  vores  til  at  vokse".  Deres  sønner  Ian 
og  Michael  er  henholdsvis  første-  og  andenrådgiver  i 
Sandtons  stavspræsidentskab  i  Sydafrika. 

I  Sydafrika  fungerer  alle  kirkens  hjælpeorganisa- 
tionsprogrammer  og  der  er  mange  som  deltager  i 
dem.  Donald  E.  Harper,  som  er  områdeleder  for  kir- 
kens uddannelsessystem,  siger:  „Der  er  nu  70  pro- 
cent af  vore  unge  mennesker  som  deltager  i  seminar- 
og  institutprogrammerne,  som  påbegyndtes  i  1974. 
De  unge  går  virkelig  ind  for  det,  de  står  op  klokken  5 
om  morgenen  og  bliver  undervist  mellem  klokken  6 
og  7  om  morgenen,  derefter  går  de  i  skole,  som  be- 
gynder klokken  8  -  fem  dage  om  ugen.  Vi  har  også 
aftenklasser." 

De  første  missionærer 

For  mere  end  130  år  siden  forudsagde  den  første 
missionspræsident,  Jesse  Haven,  at  evangeliets  bud- 
skab ville  få  fremgang  i  Sydafrika.  Han  organiserede 


kirken  i  Kap  det  Gode  Håb  sammen  med  sine  kam- 
merater, William  Holmes  Walker  og  Leonard  I. 
Smith,  og  indviede  landet  til  missionærarbejdet.  Han 
stod  på  bjergskråningen  ved  Lion's  Head,  hvor  der  er 
udsigt  over  hele  Capetown,  den  23.  maj  1853,  og  sag- 
de: „Mange  af  de  ærlige  af  hjertet  vil  fryde  sig  over 
det  evige  evangelium." 

Hans  ord  er  blevet  til  virkelighed  i  de  forløbne  år, 
trods  vanskelige  forhold  og  modstand,  som  har  be- 
virket at  arbejdet  er  gået  langsomt  i  tidligere  tider. 
Der  forblev  kun  få  sidste  dages  hellige  i  det  sydlige 
Afrika,  fordi  medlemmerne  emigrerede  til  mere  kirke- 
orienterede  samfund  i  det  meste  af  et  århundrede. 
Men  de  trofaste  opretholdt  evangeliets  lærdomme, 
selv  under  vanskelige  tider,  som  f  .eks.  da  missionæ- 
rene blev  kaldt  hjem  under  grænsekrigen  og  den  syd- 
afrikanske krig  (1856-61,  1865-1904),  og  under  begge 
verdenskrigene . 

„Vi  har  ofte  følt  os  afskåret  fra  kirkens  hovedsæde 
på  grund  af  afstanden,  og  vi  har  glædet  os  inderligt  til 
at  få  besøg  af  dets  repræsentanter, "  siger  Debbie  Vial, 
som  har  kulturlektien  i  Penetown  wards  hjælpe- 
forening, i  Durbans  sydlige  stav  i  Afrika. 

Ja,  Durban  ligger  faktisk  lige  så  langt  væk  fra  Salt 
Lake  City,  som  noget  sted  på  jorden,  hvor  kirken  er 
organiseret. 

Lige  fra  præsident  Haven  ankom  til  Sydafrika,  som 
den  første  missionspræsident,  er  der  gået  hele  hund- 
rede år  før  der  i  1954  atter  kom  en  generalautoritet  til 
Sydafrika.  Det  var  præsident  David  O.  McKay.  Efter 
ham  fulgte  andre  ledere  og  det  var:  Ældste  Ezra  Taft 
Benson  i  1972,  da  han  var  medlem  af  De  tolv  apostles 
Kvorum,  og  præsident  Spencer  W.  Kimball  i  1973,  da 
han  var  præsident  for  det  samme  kvorum.  Præsident 
Kimball  genindviede  landet,  mens  han  var  i  Johan- 
nesbrug, som  på  det  tidspunkt  var  blevet  kirkens 
hovedsæde  i  Sydafrika. 

En  styrkelse  af  kirken 

Disse  besøg  var  en  opmuntring  for  medlemmerne 
og  med  til  at  sætte  skub  i  kirkens  vækst,  og  det  resul- 
terede i  den  første  sydafrikanske  områdekonference  i 
Johannesburg  i  1978.  Dengang  var  præsident  Kimball 
kirkens  præsident  og  han  var  sammen  med  adskillige 


andre  kirkeledere.  Det  var  første  gang  at  mere  end  én 
generalautoritet  havde  stået  på  Sydafrikas  jord  samti- 
dig. Familierne  over  hele  landet  havde  i  måneder  set 
hen  til  at  skulle  foretage  deres  pilgrimsrejse  til  dette 
særlige  møde. 

„Efterhånden  som  kirken  vokser/'  siger  bror  Hefer, 
„har  vi  oplevet  at  der  er  kaldet  missionærer  blandt 
vore  egne  i  stort  antal,  og  de  hjemvendte  missionærer 
arbejder  nu  i  stavs-  og  hjælpeforeningspræsidentska- 
ber,  som  biskopper  og  rådgivere,  og  det  er  en  styrke 
for  hele  kirken." 

En  særlig  milepæl  for  de  hellige  var  august  1985, 
hvor  det  sydafrikanske  tempel  i  Johannesburg  blev 
indviet.  Det  er  for  mange  hellige  blevet  en  del  af  de- 
res liv  -  de  går  regelmæssigt  i  templet  og  tager  deres 
forpligtelser  meget  alvorligt.  Andre  lærer  mere  om 
templets  værdi  ved  at  være  tempeltjenere. 

Søster  Sylvia  J.  Mime,  som  blev  omvendt  til  kirken 
for  niogtyve  år  siden,  arbejder  nu  på  templets  kontor, 
og  hun  fortæller  om  hvilke  følelser  der  besjæler  man- 
ge af  dem  hun  arbejder  sammen  med:  „Det  er  et  stort 
privilegium  at  kunne  tjene  i  Herrens  hus.  Man  føler 
tydeligt  en  kærlig  og  hjælpsom  kammeratskabsånd 
mellem  dem  der  arbejder  for  de  døde." 

Nu  hvor  sydafrikanerne  har  et  nyt  tempel  iblandt 
sig,  har  de  et  håndgribeligt  vidnesbyrd  om  Herrens 
kærlighed  til  dem,  og  de  ser  fremtiden  i  møde  med 
ro  i  hjertet,  idet  de  mindes  Jesse  Havens  ord,  da  han 
vurderede  sin  mission  inden  han  forlod  Sydafrika  i 
december  1855:  „Jeg  synes  at  Herren  har  velsignet  os. 
Fundamentet  er  lagt  til  et  godt  stykke  arbejde  i  dette 
land  og  sæden  er  sået."  Den  har  nu  sine  dybe  rødder, 
træet  er  voksent  og  bærer  herlig  frugt.  □ 


Majorie  E.  Woods  erfree-lance  skribent  og  stavens  biblioteksassistent 
for  grenens  genealogiske  bibliotek  i  Johannesburg.  Hun  er  medlem  af 
Sandtons  første  ward  i  Sandtons  søndre  stav  i  Sydafrika. 


EN  VERDENSDEL 


Sydafrika  har  en  følelse  af  storhed  og  majestæt  over 
sig.  Det  indiske  Hav  og  Atlanterhavet  mødes  ved  dets 
sydspids,  mens  det  frugtbare  højland  ligger  midt  inde 
i  landet,  hvorfra  man  øjner  en  endeløs  horisont  til  alle 
sider.  I  gazellernes  Kalahari  nationalpark  mod  nord- 
vest eller  i  Kriigers  nationalpark  mod  nordøst  har  vi 
de  vilde  dyr  som  Afrika  er  så  berømt  for.  Det  histori- 
ske Capetown  er  nationens  moderby  og  landets  hov- 
edstad, mens  det  pulserende  Johannesburg,  „guldby- 
en", står  som  en  af  verdens  største  byer. 

Sydafrika  er  en  verdensdel  med  rødder  dybt  grund- 
et i  de  sortes  historie,  men  nationen  fik  sine  påvirk- 
ninger fra  Europa  allerede  i  det  femtende  århundre- 
de. 1 1488  gik  den  portugisiske  søfarer,  Bartholomew 
Diaz,  i  land  ved  Mossel  bugten,  omkring  400  kilome- 
ter øst  for  vore  dages  Capetown.  To  hundrede  år  se- 
nere oprettede  det  hollandske  østasiatiske  kompagni 
en  handelsstation  for  sin  flåde.  Derpå  fulgte  en  bølge 
af  nybyggere,  hovedsagelig  fra  Frankrig,  Tyskland  og 
Storbritannien,  og  de  gjorde  deres  til  at  kolonisere 
landet. 

Det  hollandske  østasiatiske  kompagnis  forretninger 
fik  mange  hollændere  til  Sydafrika.  Deres  efterkom- 
mere udgør,  sammen  med  efterkommerne  af  de  tyske 
og  franske  immigranter,  hovedparten  af  vore  dages 
sydafrikanere,  som  taler  deres  eget  sprog  -  afrikaan. 
De  udgør  60  procent  af  Sydafrikas  hvide  befolkning. 
De  andre  40  procent  er  hovedsageligt  efterkommer  af 
engelsktalende  folk,  som  emigrerede  fra  Storbritanni- 
en før  og  under  den  periode  hvor  briterne  overtog 
magten  efter  hollænderne,  foruden  imigranter  som 
senere  er  kommet  til.  □ 

John  S.  Tanner 


Nogle  af  de  skriftsteder,  som  kirkens  medlem- 
mer kender  bedst,  må  være  dem  der  står  i  Mo- 
roni  4:3,  5:2  og  L&P  20:77,  79  -  de  vers  hvor 
nadverbønnerne  står.  Uanset  hvilket  andet  vi  læser  i 
skrifterne  i  ugens  løb,  så  kan  vi  være  sikre  på  at  høre 
de  nævnte  skriftsteder  hver  søndag.  Før  kirken  ind- 
førte den  samlede  mødeplan,  hørte  vi  dem  oven  i 
købet  to  gange  hver  søndag  -  til  søndagsskolens  for- 
program og  til  nadvermødet.  Jeg  har  regnet  ud  at  jeg 
må  have  hørt  dem  mere  end  3.300  gange. 

Nadverbønnerne  hører  til  de  få  bønner,  hvortil  Her- 
ren har  åbenbaret  den  nøjagtige  ordlyd.  Han  ønsker 
åbenbart  at  hans  folk  virkelig  tænker  regelmæssigt 
over  disse  hellige  ord.  Alligevel  hører  vi  dem  ofte 
uden  at  lytte  rigtigt  efter  den  egentlige  mening  med 
ordene. 

Kommentarer  omkring  nadverbønnerne 

Jeg  har  fået  et  rigt  udbytte  af  at  gennemgå  bønner- 
ne, sætning  for  sætning,  overveje  betydningen  af  hver 
enkelt  linie  og  koncentrere  mig  om  de  vigtigste  ord. 
Mine  overvejelser  kunne  måske  også  hjælpe  dig  i  din 
nadverandagt,  således  som  de  har  hjulpet  mig. 

1.  „O  Gud,  du  evige  Fader" 

Således  begynder  begge  bønnerne.  I  begge  bønner 
nævnes  Gud  to  gange,  hver  gang  for  at  minde  os  om 
at  han  er  Fader  i  al  evighed.  Når  jeg  tænker  på  Frelse- 
rens storslåede  personlige  offer,  glemmer  jeg  ofte  den 
kendsgerning  at  Gud,  der  er  Faderen,  led  lige  så  in- 
tenst ved  forsoningsofferet.  Ældste  Melvin  J.  Ballard 
har  beskrevet  hvilke  lidelser  en  guddommelig  Fader 
måtte  igennem,  ved  at  se  sin  Søn  lide,  uden  at  ville 
forhindre  at  han  fik  denne  oplevelse: 

„Gud  hørte  sin  Søns  indtrængende  bøn,  da  han  led 
så  grusomt  af  sorg  og  pine  i  haven,  mens  han  blødte 
fra  hver  en  pore  og  råbte: , Fader,  om  du  vil,  så  tage 
denne  kalk  fra  mig!'  (Lukas  22:42). 

Jeg  vil  gerne  spørge  jer  -  fædre  og  mødre  -  om  I 
kunne  udholde  at  høre  jeres  børn  råbe  af  fortvivlelse 
i  denne  verden,  uden  at  komme  dem  til  hjælp?  .  .  . 

Jeg  synes  at  jeg  kan  se  vores  kære  Fader  bag  sløret 
stå,  ligesom  en  mor  der  siger  farvel  til  sit  døende  barn 
og  er  ført  ud  af  værelset  for  ikke  at  se  på  den  sidste 
dødskamp,  lige  til  selv  han  ikke  kunne  udholde  det 
længere,  og  hvordan  han  bøjede  sit  hoved  og  hans 
store  hjerte  næsten  bristede  af  kærlighed  til  sin  Søn, 

mens  han  skjulte  sig  i  en  del  af  sit  univers.  Oh  -  jeg 
takker  og  priser  ham  fordi  han  ikke  svigtede  os,  i  det 
øjeblik  hvor  han  kunne  have  reddet  sin  Søn  og  hvor 
han  ikke  kun  havde  kærligheden  til  sin  Søn  i  tanker- 
ne, men  han  elskede  også  os"  (Melvin  J.  Ballard, 
Crusader  for  Righteousness,  s.  136-37.  Bookcraft,  Salt 
Lake  City,  1966). 

Derfor  er  det  er  passende  at  vi  i  nadverbønnerne 
bliver  mindet  om  at  Gud  også  er  fader  og  at  hans  offer 

Efter  Jesu  opstandelse  fortsat- 
te apostlene  med  at  undervi- 
se folk  i  evangeliet,  og  mange 
troede  og  blev  døbt.  Selv  nogle  af 
de  jødiske  ledere,  som  ikke  havde 
troet  på  Jesus,  mens  han  levede, 
tilsluttede  sig  hans  kirke,  og  blev 
kaldt  kristne. 

Apostlene  havde  så  travlt  med  at 
missionere,  at  de  ikke  kunne  gøre 
alt  det  der  var  nødvendigt  for  at  le- 
de og  styre  kirken.  Derfor  udnævn- 
te de  7  gode  mænd  til  at  tage  sig  af 
de  fattige  og  enkerne.  En  af  disse  7 
mænd  hed  Stefanus.  Han  følte  sin 
kaldelse  som  noget  ganske  særligt. 
Hans  pligter  var  lig  dem,  som  de 
aronske  præstedømmebærere  har. 
Stefanus  forkyndte  også  evangeli- 
et, udførte  mirakler,  og  gjorde 
mange  forunderlige  ting  ved  hjælp 
af  præstedømmets  kraft. 

Der  var  uheldigvis  mange  men- 
nesker som  var  vrede  på  Stefanus 
fordi  han  forkyndte  evangeliet.  De 
troede  ikke  på  at  Jesus  var  Frelse- 
ren, og  beskyldte  Stefanus  for 
gudsbespottelse.  Nogle  af  disse 
mennesker,  som  ikke  troede,  brag- 
te Stefanus  for  Synedriet,  en  dom- 
stol bestående  af  jødiske  ledere. 
Der  afholdt  man  et  forhør  der  bå- 
de var  ulovligt  og  uretfærdigt,  og 
nogle  af  vidnerne  løj  om  Stefanus, 


i  håb  om  at  bringe  ham  i  vanskelig- 
heder. Men  selv  om  Stefanus  blev 
udsat  for  falske  beskyldninger,  for- 
blev han  stærk  og  trofast  i  evange- 
liet, og  var  parat  til  at  tilgive.  Han 
vidste  at  Gud  var  med  ham. 

Under  forhøret  begyndte  Stefa- 
nus' ansigt  at  lyse.  Han  lignede  en 
engel,  for  Guds  kraft  var  over  ham. 
Stefanus  forsøgte  ikke  at  forsvare 
sig  overfor  det  øverste  råd,  men 
fortalte  i  stedet  folk  at  de  ikke  ad- 
lød Guds  bud  og  befalinger. 

Folk  blev  rasende.  De  hadede 
Stefanus  fordi  han  fortalte  dem 
sandheden.  De  opførte  sig  som  vil- 
de dyr,  og  ville  angribe  Stefanus. 
Men  Stefanus,  som  var  fyldt  af  Hel- 
ligånden, kiggede  op  mod  himlen 
og  udbrød  glad:  „Se,  jeg  skuer  Him- 
lene åbne  og  Menneskesønnen 
stående  ved  Guds  højre  hånd." 

De  ugudelige  mennesker  kunne 
naturligvis  ikke  se  dette  strålende 
syn,  så  de  troede  ikke  på  Stefanus. 
I  deres  forfærdelige  vrede  smed  de 
Stefanus  ind  mod  bymuren.  Så  lag- 
de de  deres  frakker  for  fødderne  af 
en  ung  jødisk  leder,  der  hed  Sau- 
lus,  og  samlede  sten  op  for  at  kaste 
dem  mod  Stefanus. 

Stenene  sårede  og  knuste  Stefa- 
nus' legeme,  og  det  gjorde  meget 
ondt.  Stefanus  vidste  at  han  skulle 


dø.  Men  han  var  ikke  bange,  for 
han  vidste  han  ville  være  sammen 
med  Jesus  igen.  Stefanus  bad  mo- 
digt: „Herre,  Jesus,  tag  imod  min 
ånd!" 

Stefanus  var  ikke  vred  på  sine 
mordere,  han  råbte  ydmygt:  „Her- 
re, tilregn  dem  ikke  denne  synd!" 
Og  så  døde  han. 

(Denne  historie  findes  i  Apostle- 
nes Gerninger  6,  7:51-60;  8:1-2)  □ 


Han  skal  vende  fædrenes 
hjerte  til  sønnerne  og 
sønnernes  til  fædrene 
(Malakias  4:6) 

Far!" 
Den  spinkle,  skælven- 
de stemme  blev  efter- 
fulgt af  en  snøftende  hul- 
ken i  det  tavse  mørke. 

„Fa-ar!" 

Denne  gang  lød  kaldet 
højere  og  mere  ængsteligt. 

Rappe  fodtrin  forkyndte 
at  nogen  skyndte  sig  gen- 
nem gangen.  Og  derpå 
klik  lå  værelset  badet  i  lys. 
Stevens  far  stod  i  døråb- 
ningen. „Steven,  hvad  er 
der  galt.  Har  du  onde 
drømme?" 

Steven  nikkede. 

Hans  far  satte  sig  på  sen- 
gekanten og  strøg  dren- 
gen gennem  håret,  mens 
han  forsigtigt  tørrede  hans 
tårer  bort. 

„Har  du  det  godt  nok 
nu,  min  dreng?" 

„Jeg  drømte"  -  Steven 
prøvede  på  at  holde  op 
med  at  snøfte  for  at  få  vej- 
ret igen  -  „at  du  og  mor"  - 
han  snøftede  -  „  var  gået 
og  at  -jeg  aldrig  ville  sejer 
igen!"  Steven  kiggede  op  i 
sin  fars  brune  øjne.  „Jeg 
var  helt  alene. " 

Faderen  slog  sine  stærke 
arme  omkring  Steven  og 
gav  ham  et  kærligt  knus. 
„  Ved  du  hvad  Steven.  Der 
var  engang  en  anden  lille 

dreng,  som  lignede  dig 
meget.  Han  var  også  en- 
gang bange  for  at  være 
heltalene.  Vildugerne 
høre  om  ham?" 
Steven  nikkede. 

Carlos  var  omtrent  på  din 


størrelse,  da  hans  forældre 
sendte  ham  til  Mexico,  hvor 
han  skulle  bo  hos  sin  bed- 
stemor. Carlos  familie  skul- 
le flytte  til  et  andet  sted  i 
Colorado,  og  Calos  far 
sagde  at  så  snart  han  hav- 
de fundet  et  nyt  hus,  de 


kunne  flytte  ind  i,  så  ville 
de  sende  bud  efter  ham. 

Carlos  onkel  Pablo,  kør- 
te Carlos  til  Mexico.  De 
kørte  ad  varme,  støvede 
veje,  gennem  ørkener  og 
over  bjerge.  Til  sidst  nåede 
de  en  lille  landsby,  der  lå 
ved  bjergene.  Carlos  onkel 
smilede  og  sagde:  „Nu  er 
vi  her." 

Idet  han  kørte  op  foran 
et  lillebitte  hvidt  lerhus  fløj 
hønsene  til  alle  sider,  de 
baskede  med  vingerne  og 
skreg  ad  bilen  og  dens  pas- 
sagerer. 

Så  kom  en  gammel  dame 
ud  af  huset.  Hendes  hud 
var  brun  og  hendes  hår 
hvidt.  Carlos  onkel  slog 
sine  arme  om  hende  og 
kyssede  hende  på  kinden. 

„Carlos,"  sagde  hans 
onkel,  „kan  du  huske  din 
bedstemor?" 

„Bienvenido  (velkom- 
men) Carlos,"  sagde  da- 
men og  smilede  til  ham. 

Men  Carlos  blev  bare 
stående.  Han  havde  ikke 
besøgt  sin  bedstemor  siden 
han  var  en  lille  baby,  og 
han  kunne  overhovedet 
ikke  huske  hende.  Til  sidst 
kiggede  han  op  på  sin  on- 
kel. „Onkel  Pablo,  jeg  vil 
ikke  være  her!"  hviskede 
han,  selv  om  han  vidste  at 
hans  bedstemor  ikke  for- 
stod engelsk. 

„Hør  her,  Carlos,  kan  du 
huske  at  vi  blev  enige  om 

at  du  skulle  gøre  et  forsøg. 
Det  er  jo  kun  for  en  kort 
tid,"  sagde  onkel  Pablo. 
„Lad  os  nu  se  om  du  er 
stor  nok  til  at  bære  det  her 
ind  i  huset."  Pablo  tog  den 
gamle,  slidte  kuffert  ud 
af  bilen  og  gav  den  til 
Carlos. 

Carlos  smed  kufferten 
lige  indenfor  døren.  Så  gik 
han  gennem  de  to  værelser 
i  huset.  Han  synes  at  træ- 
møblerne så  underlige  ud, 
og  at  billederne  var  mærke- 
lige med  de  perler  der  hang 
ned  fra  dem  på  væggen.  I 
midten  af  det  største  væ- 
relse stod  en  høj  maskine  af 
træ  med  rækker  af  tråde, 
som  løb  frem  og  tilbage. 
Rundt  omkring  på  gulvet 
stod  flere  baller  garn  i  for- 
skellige farver. 

Carlos  gik  om  til  bagdør- 
en og  ind  i  køkkenskuret, 
hvor  de  sorte  gryder  og 
pander  hang  på  væggen, 
og  brændet  lå  i  en  bunke  i 
hjørnet.  Han  så  at  hans 
onkel  og  bedstemor  stadig 
talte  med  hinanden,  og 
han  besluttede  sig  til  på  en 
eller  anden  måde  at  få  sin 
onkel  til  at  tage  ham  med 
tilbage  til  Colorado. 

Carlos  gik  om  i  baghaven 
på  den  anden  side  huset. 
Herfra  kunne  han  se  nogle 
drenge  løbe  ude  på  gaden 
og  lege,  han  gik  nærmere 
for  at  iagttage  dem.  Plud- 
selig kom  en  hund  løben- 


de og  begyndte  at  gø  ad 
ham.  Drengene  standsede 
i  deres  leg  og  en  af  dem 
kaldte  på  hunden.  De  råb- 
te allesammen  på  Carlos 
og  bød  ham  velkommen, 
men  han  kunne  ikke  forstå 
dem.  De  kaldte  igen,  og  da 
han  stadig  ikke  svarede, 
begyndte  de  at  le. 

Carlos  vendte  omkring 
og  løb  bort  fra  dem.  Det 
kan  ikke  nytte  noget,  for 
jeg  forstår  ikke  spansk! 
tænkte  han. 

Carlos  løb  afsted  gen- 
nem hele  landsbyen  og 
han  standsede  ikke  før 
han  var  nået  op  på  en  lille 
høj.  Oppe  fra  højen  kunne 
han  se  sin  bedstemors  hus. 
„Nej!  Nej!"  stønnede  han, 
„onkel  Pablos  bil  er  væk!" 

Den  nedgående  sol  hav- 
de farvet  skyerne  i  det  fjer- 
ne røde,  orange  og  lyserø- 
de, før  Carlos  nåede  hjem 


til  sin  bedstemor  igen.  Hun 
havde  travlt  med  at  lave 
middagsmad  i  køkkenskur- 
et. Da  hun  kiggede  op  og 
fik  øje  på  Carlos,  satte  hun 
den  skål,  hun  stod  med  i 
hånden,  og  greb  ham  om 
skuldrene.  „Carlos!"  råbte 
hun,  og  fortsatte  på 
spansk.  Carlos  forstod  ikke 
et  ord,  men  han  forstod  at 
hun  havde  været  bekym- 
ret for  ham  og  at  han  ikke 
måtte  gå  mere,  uden  at 
fortælle  hende  hvor  han 
gik  hen.  Voksne  siger  alle- 
sammen det  samme  på 
ethvert  sprog,  blev  Carlos 
enig  med  sig  selv  om. 

Under  middagen  forsøg- 
te bedstemor  at  lære  Carlos 
nogle  spanske  ord  -  bord, 
tallerken,  gaffel,  brød, 
bønner,  ris,  saftevand. 
Carlos  spiste  kun  meget 
lidt  af  sin  mad.  Når  hans 
mor  lavede  mexicansk  mad. 


var  det  altid  en  fryd,  men 
lige  nu  ønskede  han  sig  al- 
ermest  en  hamburger 
med  ketschup  og  sennep 
og  agurker.  Efter  midda- 
gen arbejdede  bedste- 
mor ved  sin  væv  i  det 
svage  petroleumslys.  Hun 
vævede  stof  af  de  kulørte 
garner.  Hun  sang  blidt 
mens  hun  arbejdede,  og 
hun  så  op  hver  andet  øje- 
blik og  smilede  til  Carlos. 
Carlos  sad  på  gulvet  og  så 
på  sin  bedstemor.  Han  vil- 
le ønske  at  hun  havde  et 
fjernsyn. 

Carlos  fik  lov  til  at  sove  i 
den  eneste  seng  bedste- 
mor havde  i  huset.  Hun 
dækkede  ham  til  med  et 
lagen,  satte  et  moskitonet 
over  og  puttede  kanterne 
godt  ned  under  madras- 
sen. „Buenas  noches  (god- 
nat) Carlos."  Så  gik  hun 
ind  i  det  andet  værelse  og 
slukkede  lampen. 

Mørket  trak  sig  sammen 
omkring  Carlos.  Græshop- 
perne kvidrede  i  nærhe- 
den. Han  vendte  sig  en 
omgang  og  kiggede  ud  ad 
vinduet,  hvor  han  kunne 
se  en  lysende  stjerne.  Han 
spekulerede  på  om  den 
mon  også  skinnede  ned  på 
hans  forældre.  Han  havde 
hele  dagen  forsøgt  ikke  at 
græde,  men  nu  kunne  han 
ikke  holde  tårerne  tilbage. 
Han  kunne  slet  ikke  styre 
sin  gråd  længere. 


Bedstemoderen  tændte 
petroleumslampen  igen  og 
kom  ind  i  værelset.  Hun 
løftede  moskitonettet,  satte 
sig  på  sengen  ved  siden  af 
Carlos  og  trak  ham  ind  til 
sig.  „Carlos,  Carlos."  Hun 
lagde  sin  bløde  kind  mod 
hans  pande  og  vuggede 
ham  mildt  frem  og  tilbage, 
mens  hun  nynnede  blidt. 

„Jeg  vil  hjem  til  min  far 
...  og  min  mor,"  snøftede 
Carlos.  Bedstemoderen 
rejste  sig  op,  tog  ham  ved 
hånden  og  førte  ham  ind 
til  en  trækiste  som  stod  i 
det  andet  værelse.  Hun 
tog  noget  stof  i  strålende 
farver  og  nogle  spraglede 
kjoler  op  af  kisten  og  lagde 
det  til  side.  Så  tog  hun 
noget  der  lignede  et  lille, 
vævet  tæppe  med  brede 
striber  i  grønt,  rødt,  hvidt 
og  orange  op  af  kisten. 
Det  ene  hjørne  var  brændt 
en  lille  smule.  Hun  holdt 
det  hen  imod  Carlos,  for  at 
han  skulle  tage  det.  „Sara- 
pe" sagde  hun. 

Derpå  tog  den  gamle 
dame  noget  op,  som  var 
indpakket  i  hvidt  blonde- 
stof. Hun  tog  blondestof- 
fet af,  så  man  kunne  se  at 
det  var  en  bog.  Carlos  smi- 
lede, hun  lukkede  bogen 
op  så  han  kunne  kigge  i 
den.  Der  var  sort-hvide  bil- 
leder på  hver  eneste  side. 
Hun  bladede  langsomt  i 
bogen,  smilede  da  hun  så 


nogle  billeder  af  et  brude- 
par og  nogle  små  børn. 
Hun  pegede  på  et  billede 
af  en  lille  dreng  og  sagde: 
„Tu  papi(6\r\  far)" 

Carlos  så  nærmere  på 
billedet.  Det  lignede  ham 
selv.  Det  var  hans  far,  der 
stod  med  denne  sarape 
over  skulderen.  Der  var 
også  et  billede  af  en  smuk 
ung  pige,  som  lagde  ar- 
men om  ham.  Carlos  lod  si- 
ne fingre  løbe  henover  det 


grove  stof,  som  sarapen 
var  lavet  af.  Hans  fars  fing- 
re havde  sikkert  også  følt 
på  dette  stof,  netop  som 
han  gjorde  nu,  da  han  var 
på  samme  størrelse  som 
Carlos  var  nu. 

Carlos  så  fra  billedet  op 
på  sin  bedstemor.  Hendes 
hvide  hår  var  redt  stramt 
tilbage  -  lige  som  han  så 
det  på  billedet  -  men  den- 
gang var  det  bare  sort. 
Hun  er  stadig  smuk,  tænk- 

te  Carlos.  Da  Carlos  kigge- 
de op  på  sin  bedstemor, 
smilede  hun  men  der  løb 
også  en  tårer  ned  af  hen- 
des kinder.  Pludselig  for- 
stod Carlos  at  hun  elskede 
hans  far  meget  højt  og  at 
hun  længtes  lige  så  meget 
efter  ham  som  Carlos. 

„Bedstemor,"  sagde  Car- 
los lige  så  stille  og  slog  sine 
arme  om  hende.  De  fik 
begge  to  tårer  i  øjnene, 
men  denne  gang  var  det 
glædestårer.  Da  Carlos 
bedstemor  atter  havde 
puttet  ham  i  seng,  lagde 
hun  sarapen  hen  over  sen- 
gens fodende.  „Tak,  bed- 
stemor," sagde  Carlos  og 
smilede  op  til  hende.  „Det 
skal  nok  gå  godt  alt- 
sammen, det  kan  jeg  se." 

Bedstemoderen  smilede 
til  Carlos,  og  så  bøjede 
hun  sig  ned  og  kyssede 
ham  ømt  godnat.  „Te  quie- 
ro  mucho  (Jeg  holder  så 
meget  af  dig),  Carlos." 

Steven  puttede  sig  godt 
ned  under  tæpperne. 

Hans  far  børstede  Ste- 
vens hår  til  side,  så  det  ik- 
ke kom  ned  i  øjnene,  og  så 
forlod  han  værelset.  Det 
varede  kun  et  øjeblik,  så 
vendte  han  tilbage  med 
den  strålende  sarape,  som 
var  brændt  en  lille  smule  i 
det  ene  hjørne.  Han  bred- 
te sarapen  ud  over  Steven. 
„Te  quiero  mucho,  Ste- 
ven." □ 


JennaVee  Allgrunn 


DET  GAMLE  TESTAMENTE 


DET  NYE  TESTAMENTE 


Ordsp.  Bog    I  Mosebog    Esajas 
Joh.  Ev.         Malakias        1  Nephi 
Ezras  Bog      Judas  Brev    Ruths  Bog 
2  Sam.  Jakobs  Bog  Ezekiel 

Jakobs  Brev  Daniels  Bog  Habakkuk 


Titus 
Mattæus 
1  Mosebog 
Markus 
Lukas 


Amos 
Joh.  Ab. 


3  Joh.  Br. 
Mosiah 


Jonas'  Bog   Helaman 
1  Timoteus    Gaiaterne 
Hebræerbr.  Alma 


MORMONS  BOG 


Sæt  en  ring  om  de  bøger 
som  findes  i  Mormons  Bog, 
Det  nye  Testamente  og 
Det  gamle  Testamente. 


Helaman 
Markus 
Jakobs  Bog 
Ether 


Mattæus 
Omni 
Romerne 
Amos 


Jakobs  Brev 
Mormon 
3  Nephi 
Mosiah 


•>|n>p|eqeH 

'jaiuea  'Ri>|3Z3  '|9rnues  Z 

'ina  'pjz3  'sei>|e|B|AI  'sefesa 

'6oqaso|A|  [  '6og  saua6ojdspjo 

.ajuauiejsaj.  3|we6  jaa 

■jaAajqjaæjqjaH 

'se^rri  'aiuajeiEQ 

'snajoLUji  [  'sn>(jB|/\/  '6uuequaqy 

sauuEqor  'snæueyv  'sauueijor  £ 

'snjji  :aju8Luejs9i  aXu  wa 

•qeiso|/v  'Jam3 
'iqd3N  £  '6oq  sqo>fer  'uolujow 
'juluo  'ueiueiaH  :6og  suolujo|/v 


BARE  FOR  SJOVT 


SKJULTE  BILLEDER 

Disse  ting  er  gemt  i  billedet.  Kan  du  finde  dem? 

Mick  Reasor 

var  nødvendigt  for  forsoningen? 

2.  „Vi  beder  dig" 

Vi  beder  dig.  Nadveren  er  en  fælles  oplevelse.  Vi 
deltager  i  den  sammen  med  vore  søskende,  som  har 
indgået  den  samme  dåbspagt  som  vi  selv.  Vi  har  alle 
det  samme  behov  for  at  omvende  os  og  påny  forpligte 
os  til  at  efterleve  budene.  Når  vi  deltager  i  nadveren, 
så  indgår  vi  formelt  et  fællesskab  med  de  hellige. 

Præsident  David  O.  McKay  har  beskrevet  dette 


fællesskabsbånd: 

„Vi  har  fået  at  vide  at  brødrene,  i  den  oprindelige 
Jesu  Kristi  Kirke,  ofte  mødtes  ved  daggry  for  at  delta- 
ge i  nadveren,  som  et  tegn  på  broderskab  og  enhed. 
(Nadveren)  har  altid  være  forbundet  med  dette  bro- 
derfællesskab. 

Vi  mødes  i  Kristi  broderskab,  på  samme  plan,  som 
et  udtryk  for  at  vi  alle  har  tillid  til  hinanden"  (Improve- 
ment  Era,  jan.  1953,  s.  13-14). 

Der  er  endvidere  mange  skriftsteder  der  taler  om  at 
vi  skal  forene  os  med  vore  medhellige,  for  at  kunne 
nyde  nadveren  fuldt  ud.  „Den,  der  har  overtrådt, 
(skal)  ikke  deltage  (i  nadveren)  førend  han  har  gjort 
forsoning"  (L&P  46:4.  Se  også  1  Kor.  10:21;  3  Nephi 
18:28-29;  L&P  20:68-69).  Vi  har  allesammen  lige  meget 
behov  for  Herrens  ånd  og  hans  tilgivelse:  „Vi  beder 
dig." 

3.  „7  din  Søns  Jesu  Kristi  navn" 

Lige  siden  fader  Adam  gjorde  sit  første  offer,  har  vi 
fået  befaling  om  at  gøre  alt,  hvad  vi  gør,  i  Sønnens 
navn:  „Derfor  skal  du  gøre  alt,  hvad  du  gør,  i  Søn- 
nens navn,"  sagde  englen  til  Adam,  „og  du  skal  om- 
vende dig  og  påkalde  Gud  i  Sønnens  navn  evindelig" 
(Moses  5:8). 

Hvorfor  beder  vi  i  Sønnens  navn?  Fordi  han  er  vor 
Fortaler  hos  Faderen.  Under  nadveren  mindes  vi  ofte 
om  Kristi  forbøn  for  os  hos  Faderen: 

„Fader,  se  hans  lidelse  og  død,  han,  som  ikke  gjor- 
de synd,  i  hvem  du  havde  velbehag.  Se  din  Søns 
blod,  som  blev  udgydt,  hans  blod,  som  du  hengav,  for 
at  du  kunne  blive  herliggjort. 

Skån  derfor,  o  Fader,  disse  mine  brødre,  der  tror  på 
mit  navn,  at  de  må  komme  til  mig  og  have  evigt  liv" 
(L&P  45:4-5). 

Disse  ord  giver  nadverbønnerne  endnu  større 
betydning,  fordi  de  bedes  i  „din  Søns  .  .  .  navn". 

4.  „  Velsigne  og  hellige  dette  brød  (vand)  for  alle  deres 
sjæle,  som  nyder  deraf" 

Brødet  minder  os  om  Kristi  legeme.  Når  jeg  nyder 
brødet,  så  mindes  jeg  Herrens  fysiske  offer.  Jeg  mindes 
de  smerter  han  led  på  sin  ryg,  de  bidende  torne  som 
skar  i  hans  pande.  Jeg  mindes  det  tunge  kors  som  han 
måtte  trække  afsted  med  ad  de  støvede  landeveje  på 
vejen  til  Golgata.  Jeg  tænker  på  naglerne  der  blev 
drevet  ind  i  hans  håndled,  som  flænsede  hans  kød  da 
korset  blev  rejst,  på  den  forfærdelige  korsfæstelse  som 
ikke  tillod  offeret  at  flytte  vægten  frem  og  tilbage  mel- 

lem  fødder  og  arme,  for  at  finde  lindring.  Og  endelig 
tænker  jeg  på  at  han  led  alle  disse  pinsler  frivilligt,  for 
både  vor  Forløser  og  Faderen  kunne  have  sat  en  stop- 
per for  dem  på  et  hvilket  som  helst  tidspunkt. 

Vandet  minder  os  om  blodet  som  han  udgød.  Når 
jeg  drikker  af  nadverbægeret,  mindes  jeg  Herrens  ån- 
delige lidelser,  idet  han  på  en  eller  anden  måde  påtog 
sig  vore  synder.  Jeg  mindes  Getsemane,  hvor  der  flød 
blod  fra  hver  af  hans  porer,  fordi  han  led  så  meget  og 
havde  så  stor  kærlighed  (se  Mosiah  3:7;  Lukas  22:44; 
L&P  19:16-19). 

Brødet  velsignes  til  gavn  for  vore  sjæle.  Det  er  ånde- 
lig føde.  Vi  gør  allesammen  noget  forkert  hver  uge,  og 
det  tærer  på  vor  åndelige  livskraft.  Men  når  vi  hung- 
rer og  tørster  efter  retfærdighed,  når  vi  kommer  til 
nadverbordet,  med  et  brændende  ønske  om  påny  at 
forpligte  os  over  for  Gud,  så  vil  vi  blive  mættet. 
Ældste  Melvin  J.  Ballard  har  således  vidnet: 

„Ved  administrationen  af  nadveren  er  (der)  en  Ånd 
til  stede,  som  varmer  sjælen  fra  isse  til  fod;  man  kan 
føle  Andens  sår  helet  og  ens  byrde  løftet  bort"  (Bal- 
lard, citeret  af  David  B.  Haight  i  Den  danske  Stjerne, 
okt.  1983,  s.  21). 

Det  er  rigtigt  at  vore  sjæle  mættes,  når  vi  værdigt 
nyder  brødet  og  vandet,  som  er  velsignet  og  helliget 
for  os. 

5.  „At  de  må  spise  det  (gøre  det)  til  minde  om  din  Søns 
legeme  (blod) " 

Vi  deltager  i  nadveren  for  at  mindes.  Her  lærer  vi  at 
nadveren  er  en  påmindelse,  og  ikke  en  genforord- 
ning. Forsoningens  symboler  bliver  ikke  på  magisk  vis 
forvandlet  til  kød  og  blod,  som  mange  tror.  Tusindvis 
af  mennesker  er  blevet  forfulgt  og  endda  dræbt  på 
grund  af  denne  enkle  lære.  Vi  er  dybt  taknemmelige 
fordi  vi  har  fået  åbenbaret  nadverbønnerne,  som  klart 
fremsætter  denne  lære.  Symbolerne  repræsenterer 
Herrens  legeme  og  blod,  og  således  vil  vi  mindes. 

6.  „Og  vidne  for  dig,  o  Gud,  du  evige  Fader,  at  de  er 
villige" 

Men  vi  nøjes  ikke  bare  med  at  mindes  det  forbi- 
gangne. Vi  vil  også  træffe  beslutninger  for  det  nuvæ- 
rende og  fremtiden  ...  vi  vil  vidne.  Hvad  vil  det  sige 
at  vidne?  Under  pseudonymet  Robert  Bolt  definerer 
den  engelske  forfatter  Thomas  Moore  i  sit  skuespil 
A  Man  for  All  Seasons  en  ed  som  „ord  vi  siger  til  Gud" 
(Vintage  Books,  s.  81,  New  York,  1962). 

Det  er  en  alvorlig  sag  at  være  vidne,  at  sige  højtide- 


lige ord  til  Gud.  Hvis  vi  gør  det  tilfældigt  eller  uden 
særlig  hensigt,  så  mister  vi  magten  til  at  indgå  og  hol- 
de løfter,  selv  dem  vi  giver  os  selv  alene. 

I  velsignelsen  af  brødet  hedder  det  endvidere  at  vi 
er  villige.  Dette  magtfulde  ord  dvæler  jeg  ved  et  øje- 
blik. Villighed  til  at  gøre  noget  betyder  at  man  gør  det 
med  glæde,  frivilligt,  lydigt  og  helhjertet.  Dette  løfte 
indgår  jeg  af  egen  fri  vilje  og  jeg  gør  det  glad  og  vil- 
ligt. 

7.  „At  påtage  sig  din  Søns  navn.  og  altid  erindre  ham  og 
holde  hans  bud" 

I  velsignelsen  af  brødet  forpligter  vi  os  påny  til  at 
påtage  os  Herrens  navn.  Dette  løfte  aflægger  vi  for 
første  gang  ved  dåben  (se  L&P  20:37).  Er  det  da  ikke 
et  stort  privilegium  at  bære  Kristi  navn?  Og  hvilken 
tillidserklæring! 

Præsident  George  Albert  Smith  drømte  engang  at 
han  mødte  sin  bedstefar,  George  A.  Smith  i  åndever- 


denen. George  A.  Smith  var  apostel  og  en  stor  mand  i 
kirken  i  sin  tid.  „Jeg  vil  gerne  vide  hvad  du  har  gjort 
ved  mit  navn, "  spurgte  han  sit  barnebarn,  som  svare- 
de: „Jeg  har  intet  gjort,  som  du  har  grund  til  at  skam- 
me dig  over." 

Derpå  trådte  George  A.  Smith  frem,  greb  sin  nav- 
nebror i  sine  store  arme,  og  omfavnede  ham.  „Da  han 
gjorde  det  blev  jeg  mig  atter  mine  omgivelser  bevidst. 
Min  hovedpude  var  .  .  .  våd  af  taknemmelighedstårer, 
fordi  jeg  kunne  svare  som  jeg  gjorde."  (Improvement 
Era,  marts  1947,  s.  139). 

Vi,  der  har  påtaget  os  Kristi  navn,  først  i  dåben  og 
derpå  hver  uge  under  nadveren,  kan  også  være  vær- 
dige til  at  blive  favnet  af  Herren.  Men  først  må  vi  gøre 
regnskab  for  hvad  vi  har  gjort  ved  hans  navn,  som  er 
det  eneste  navn  under  Himlen,  hvorved  vi  kan  blive 
frelst. 

Hvordan  kan  vi  altid  erindre  ham?  Uanset  hvor  in- 
spirerende vores  sabbatsdag  har  været,  så  føler  vi  hur- 
tigt verdens  pres,  når  det  bliver  mandag  morgen.  Jeg 
tror  at  Herren  giver  os  lov  til  at  deltage  i  nadveren 
hver  uge,  fordi  han  forstår  vores  menneskelige  ten- 
dens til  at  glemme. 

Vi  har  naturligvis  meget  andet  at  tænke  på  foruden 
forsoningen.  Men  vi  må  erindre  ham  i  hjertet.  Guds 
lov  må  stå  skrevet  på  „kødtavler,  nemlig  menneske- 
hjerter" (2  Kor.  3:3)  og  ikke  kun  i  vore  tanker. 

8.  „Så  at  hans  Ånd  altid  må  være  hos  dem" 

Hvis  vi  indgår  pagt  om  altid  at  erindre,  så  har  Her- 
ren lovet  at  han  til  gengæld  altid  vil  velsigne  os  med 
sin  Ånd.  Hvilken  himmelsk  gave!  Og  er  det  ikke 
yderst  nødvendigt  for  os  at  have  Ånden  med  os?  Det 
ved  vi  fra  de  gange  hvor  vi  har  fornemmet  at  vi  ikke 
havde  Ånden  hos  os  i  livet,  eller  fra  det  der  står  i  skrif- 
ten om  Frelseren,  der,  da  han  hang  på  korset,  råbte: 
„Min  Gud!  Min  Gud!  Hvorfor  har  du  forladt  mig?" 
(Matt.  27:46). 

Desuden  kan  Helligånden  hjælpe  os  til  at  opfylde 
enhver  betingelse  for  at  den  kan  være  hos  os  (se  Joh. 
14:26),  nemlig  at  vi  altid  erindrer  ham.  Der  er  en  for- 
undelig  åndelig  gensidighed  i  den  himmelske  økono- 
mi: Jo  mere  vi  bestræber  os  på  at  gøre  det  rette,  jo  me- 
re bliver  vi  velsignet  til  at  gøre  det.  Jo  mere  vi  har,  jo 
mere  får  vi.  Jo  mere  stiller  Herren  til  vores  rådighed, 
så  vi  kan  blive  mindet  „om  alt,  hvad  (Herren)  har  sagt 
(os)"  (Joh.  14:26). 

Vi  ærer  Herrens  navn  og  erindrer  ham  i  vort  hjerte 

ved  at  holde  hans  bud  og  befalinger.  Men  hvilke  befa- 
linger? Jeg  tænker  først  og  fremmest  på  de  spørgsmål 
jeg  bliver  stillet  når  jeg  interviewes  til  at  få  en  tempel- 
anbefaling. Men  der  er  vigtigere  spørgsmål,  som  jeg 
skal  kunne  besvare:  Elsker  jeg  virkelig  mine  medmen- 
nesker og  Gud  af  hele  mit  hjerte  og  af  al  min  styrke? 
„Om  nogen  elsker  mig,  vil  han  holde  fast  ved  mit 
ord"  (Joh.  14:23). 

9.  „Amen" 

Dette  ord  er  vor  højtidelige  besegling.  Vi  siger  det 
højt  sammen  og  på  den  måde  knyttes  vi  sammen  i  et 
fællesskab  af  troende.  Hvis  vi  lytter  omhyggeligt  til 
disse  forunderlige  bønner,  så  vil  dette  ord  være  vores 
formelle  godkendelses  stempel. 

Når  vi  deltager  i  nadveren,  så  er  vi  med  i  et  nært 
fællesskab,  ikke  blot  med  de  hellige,  men  også  med 
Herren  selv.  Herren  har  i  en  nutidsåbenbaring  forud- 
sagt at  en  stor  forsamling  af  retfærdige  vil  komme  til 
at  deltage  i  nadveren  sammen  med  Moroni,  Elias,  Jo- 
hannes Døber,  profeten  Elias,  Josef  som  blev  solgt  til 
Ægypten,  Jakob,  Isak,  Abraham,  Adam,  Peter,  Jakob 
og  Johannes,  såvel  som  „alle  dem,  som  min  Fader  har 
givet  mig  af  verden"  (L&P  27:5-14).  Må  vi  være  vær- 
dige til  at  deltage  i  nadveren  nu,  så  vi  kan  blive  talt 
blandt  de  velsignede  trofaste.  Så  vil  vi  med  glæde 
blive  modtaget  af  ham,  hvis  navn  vi  har  æret,  og  blive 
sluttet  i  hans  arme.  □ 


John  S.  Tanner  er  assisterende  professor  i  engelsk  ved  Brigham  Young 
universitetet,  og  han  virker  som  biskop  i  BYUs  111.  ward. 


28 


LAD  OS  TALE  OM  DET 

Når  I  har  læst  „Overvejelser  angående 
nadverbønnerne"  -  hver  for  sig  eller  hele  familien,  får 
I  måske  lyst  til  at  overveje  følgende  spørgsmål  og 
ideer  nærmere: 

1.  Hvordan  kan  vi  styrke  det  fællesskabsbånd  som 
bør  eksistere  under  nadvertjenesten? 

2.  Hvordan  kan  nadveren  minde  os  om  Faderens 
såvel  som  om  Sønnens  kærlighed? 

3.  Hvordan  kan  jeg  mere  fuldstændig  påtage  mig 
Herrens  navn?  Hvordan  kan  jeg  ære  hans  navn? 

'         ~  "" : ~:     ■■■■.:■■■■■ -  .      .  .     ■■":■.      ■-■   -TTTTT? 


I  velsignelsen  af  brødet  forpligter  vi  os  til  at  påtage  os  Herrens 
navn  -  et  løfte  som  vi  aflægger  for  første  gang  i  dåben. 
Er  det  ikke  et  stort  privilegium  at  bære  Kristi  navn?  Og  hvilken 
tillidserklæring! 


4.  Hvad  må  vi  gøre  for  at  drage  nytte  af  de 
velsignelser  som  tilbydes  dem  der  deltager  i 
nadveren? 

5.  Forbered  dig  på  at  deltage  i  nadveren  næste 
søndag  ved  at  gennemgå  de  forpligtelser  vi  påtager 
os  under  bønnerne  og  de  løfter  vor  himmelske  Fader 
tilbyder  os,  hvis  vi  vil  overholde  disse  forpligtelser. 
Tænk  derpå  nærmere  over  disse  forpligtelser  og  løfter 
under  nadvertjenesten. 


Hendes  fødsel  blev  en  velsignelse  fremfor  en  tragedie 

ABBY    RUTH 


Debra  Huggins  Baird 


Vi  har  dårlige  nyhed- 
er om  barnet/'  sag- 
de lægen  alvorligt. 

Jeg  så  fra  lægen  og  til 
min  mand,  Randy,  og  blev 
klar  over  at  vort  ufødte 
barns  tilstand  måtte  være 
meget  alvorlig. 

Lægen  sagde  hydrocepha- 
lus  -  vand  i  hovedet.  Hvor 
meget  barnet  var  hjerne- 
skadet afhang  af  hvor  læn- 
ge tilstanden  havde  varet. 
Han  forsikrede  os  at  det 
sikkert  ikke  kunne  være  ret 
længe,  eftersom  han  havde 
kontrolleret  hovedets  stør- 
relse hver  gang  jeg  havde 
været  til  undersøgelse, 
men  at  der  nu  måtte  hand- 
les hurtigt. 

Lægen  fortsatte  langsomt 
sin  udredning,  mens  han 
hele  tiden  talte  om  en  stor 
risiko  ved  at  gribe  ind.  Han 
sagde  at  i  et  sådant  tilfælde 
kunne  det  somme  tider  væ- 
re nødvendigt  at  ofre  bar- 
net for  at  redde  moderen. 

Randy  gav  mig  og  vort 
ufødte  barn  en  velsignelse. 
Han  var  blevet  ældste  for 
lidt  over  en  måned  siden 
(vi  var  blevet  beseglet  i 
templet  for  blot  to  uger  si- 
den), og  det  var  første  gang 
han  fik  mulighed  for  at 
benytte  sit  præstedømme. 


Under  denne  velsignelse 
blev  jeg  endnu  mere  tak- 
nemmelig for  ham  og  hans 
anstrengelser  for  at  bevare 
sig  værdig.  Straks  efter  vel- 
signelsen fyldtes  jeg  med 
fred  og  jeg  vidste  at  både 
barnet  og  jeg  ville  overleve. 

„Jeg  fik 
samvittighedsnag" 

Jeg  husker  svagt  at  jeg 
blev  kørt  ind  på  operati- 
onsstuen -  og  derpå  blev 
alt  tomt.  Det  næste  jeg  hør- 
te var  barnegråd  i  det  fjer- 
ne. En  sygeplejerske  sag- 
de: „Det  blev  en  pige.  Vil 
du  se  hende?" 

„Nej!"  sagde  jeg  og  pres- 
sede øjnene  i.  Pludselig  var 
jeg  rædselsslagen  for  at  se 
hende.  Jeg  var  panikslagen 
fordi  jeg  ikke  var  forberedt 
på  denne  ændring  i  begiv- 
enheden. Da  de  stille  og 
roligt  bar  hende  væk,  følte 
jeg  lettelse,  men  i  samme 
øjeblik  blev  jeg  grebet  af 
dyb  samvittighedsnag. 

Da  klokken  var  halv  to 
om  natten  vågnede  jeg 
med  et  sæt.  Der  var  mørkt 
på  stuen,  bortset  fra  måne- 
lyset der  skinnede  ind  gen- 
nem vinduet.  Jeg  kaldte  på 
sygeplejersken  og  bad  om 


noget  imod  smerter.  Så 
spurgte  jeg  til  mit  barn.  Da 
de  gav  mig  hende,  var  min 
første  tanke:  „Angela!" 
Barnet  lignede  utrolig  meg- 
et vores  ældste  datter.  Hun 
havde  et  større  hoved,  men 
hun  var  så  yndig. 

Jeg  lå  vågen  længe  efter 
at  sygeplejersken  var  gået 
med  barnet  igen.  Der  løb 
en  masse  tanker  gennem 
mit  forpinte  hoved.  „Him- 
melske Fader  vil  du  ikke 
nok  hjælpe  mit  barn," 
bønfaldt  jeg. 

Jeg  græd  hele  denne 
søvnløse  nat,  lige  til  det 
gryende  dagslys  begyndte 
at  falde  ind  gennem  vin- 
duet. 

„Hun  har  ingen 
hjerne" 


Randy  og  jeg  ventede  he- 
le dagen  på  at  neurologen 
skulle  komme  og  fortælle 
os  resultatet  af  sine  under- 
søgelser. Da  han  endelig 
kom  klokken  halv  elleve 
sagde  han  lige  ud  med  en 
kølig  stemme: 

„Jeres  datter  har  ingen 
chancer  for  at  leve  et  nor- 
malt liv,"  sagde  han.  „Hun 
har  ingen  hjerne." 

Der  findes  ikke  ord  til  at 


beskrive  vore  følelser.  Jeg 
var  lamslået  over  hans 
ubarmhjertige  facon,  tilsy- 
neladende totalt  ligeglad 
med  hvilken  tortur  Randy 
og  jeg  måtte  igennem. 

„Hun  har  ganske  enkelt 
ikke  dannet  nogen  hjerne. 
Hun  har  kun  hjernestam- 
men -  som  er  det  mini- 
mum der  skal  til  for  at  hol- 
de hende  i  live.  Den  styrer 
alle  de  indvendige  funktio- 
ner -  hjertet,  vejrtræknin- 
gen, fordøjelsessystemet 
og  reflekserne.  Hun  kom- 
mer aldrig  til  hverken  at 
kravle  eller  gå.  Hun  vil  ik- 
ke få  nogen  som  helst 
udvikling.  Hun  er  blind  og 
døv.  Hun  vil  aldrig  komme 
til  at  reagere  overfor  jer  på 
nogen  måde,  og  hun  må 
have  sondemad." 

Han  regnede  med  at  hun 
højst  ville  leve  et  halvt  år. 

Alle  vore  håb  for  vores 
lille  pige  forduftede  sam- 
men med  lægen  da  han 
forlod  stuen.  Randy  og  jeg 
slog  armene  om  hinanden, 
mens  vi  sammen  kæmpede 
for  at  holde  vore  følelser  til- 
bage. Vi  havde  forsøgt  at 
forberede  os  til  at  høre  at 
barnet  muligvis  var  retar- 
deret, men  vi  havde  aldrig 
drømt  om  dette.  Det  var 

ed  vor  himmelske  Faders  hjælp  lærte  vi  at  betragte  Abby  som  vores 
.personlige  mulighed  for  at  lære  og  udvikle  kærlighed  og  tro. 

som  om  hele  verden  var 
styrtet  sammen  over  os. 
Da  Abby  Ruth,  som  vi 
kaldte  hende,  var  tre  dage 
gammel  havde  jeg  holdt 
hende  i  mine  arme  et  par 
gange,  og  alle  de  meget 
vigtige  bånd  mellem  mor 
og  barn  havde  udviklet  sig. 
Sent  den  nat  følte  jeg  mig 
tilskyndet  til  at  træffe  en 
beslutning  som  jeg  ikke  øn- 
skede at  gennemføre.  Men 
jeg  gik  alligevel  ned  på  in- 
tensiv afdelingen  for  spæd- 
børn for  at  se  hende.  Jeg 
stillede  mig  op  ved  siden  af 
kuvøsen  og  så  hvordan 
hun  stirrede  ud  i  rummet. 
En  af  sygeplejerskerne  kom 
hen  og  stillede  sig  ved  si- 
den af  mig,  og  jeg  rystede 
bedrøvet  på  hovedet. 


// 


Hendes  ånd  ved  det' 


„Den  lille  stakkel  aner  ik- 
ke hvad  der  sker  omkring 
hende,  gør  hun  vel?" 
spurgte  jeg  forsigtigt. 

Sygeplejersken  vendte 
sig  om  imod  mig  og  sagde 
med  overbevisning:  „Det 
gør  hendes  hjerne  måske 
ikke,  men  hendes  ånd 
gør." 

Denne  enkle  bemærk- 
ning ramte  mig  som  et 
piskeslag.  Hvorfor  havde 
jeg  ikke  tænkt  på  det  før? 

Senere  den  nat  drømte 
jeg  at  en  smuk  ung  pige, 
med  langt,  bølget  hår, 
klædt  helt  i  hvidt,  kom  hen 
imod  mig  med  udstrakte 
arme  i  en  tåge.  Da  vidste 
jeg  at  Abby  ville  vente  på 


I  vor  sorg  henvendte  vi  os  til  vor  himmelske  Fader  i 
oprigtig  bøn  -  og  modtog  et  tydeligt  svar,  som  lindrede 
vore  hjertesorger. 


mig  i  al  sin  fuldkommen- 
hed, indtil  jeg  engang  for- 
lader denne  verden.  Når 
jeg  nu  vidste  det,  hvordan 
kunne  jeg  så  vende  hende 
ryggen  netop  på  et  tids- 
punkt hvor  hun  havde 
allermest  brug  for  mig? 

Da  vi  endelig  fik  Abby 
hjem  opdagede  vi  at  hun 
tilsyneladende  reagerede 
mere  end  neurologen  hav- 
de forudsagt.  Men  det  va- 
rede ikke  længe  før  hendes 
hoved  voksede  i  en  vældig 
fart,  og  neurologerne  måtte 
indføre  en  slange,  hvor 
igennem  den  overskyden- 
de væske  i  hovedet  kunne 
få  afløb.  Han  mente  dog  at 


det  var  en  unødvendig  op- 
eration, men  vi  kunne  ikke 
bære  at  se  på  at  hun  lang- 
somt skulle  lide  døden, 
uden  at  vi  gjorde  noget 
som  helst.  Hendes  hjerte 
var  svagt  og  vi  var  fortviv- 
lede ved  tanken  om  at  hun 
måske  ikke  ville  overleve 
operationen,  men  vi  syntes 
ikke  vi  havde  noget  valg. 

Abby  klarede  tappert  op- 
erationen og  vi  var  forund- 
rede. Hvad  var  det  der 
holdt  hende  i  live?  Hun  fik 
større  appetit  og  begyndte 
at  tage  på  i  vægt. 

Straks  hun  kom  hjem  fra 
hospitalet  lagde  jeg  mærke 
til  at  hun  kunne  høre  og 


det  var  en  stor  opmunt- 
ring. Men  det  viste  sig  at 
være  et  større  problem  end 
en  velsignelse.  Hun  reage- 
rede voldsomt  på  den 
mindste  lyd.  Jeg  måtte  me- 
re end  én  gang  gå  ind  i 
hendes  værelse  og  tale  be- 
roligende til  hende,  men 
hun  skreg  blot  til  hun  var 
blå  i  hovedet.  Hun  kunne 
ikke  forbinde  de  forskellige 
lyde  omkring  sig  med  no- 
get, og  det  gjorde  hende 
rædselsslagen. 


// 


Hvad  skulle  jeg 
gøre?" 

Det  blev  starten  på  den 
sværeste  sommer  i  vort  liv. 
Abby  Ruth  holdt  sig  vågen 
natten  lang  -  nat  efter  nat. 
Hun  skreg  så  Randy  og  jeg 
syntes  at  vi  var  ved  at  mis- 
te forstanden.  Hun  skreg 
ofte  hele  natten  lige  til 
klokken  var  5-6,  hvorpå 
hun  omsider  faldt  i  søvn. 
Klokken  halvelleve  eller 
elleve  måtte  jeg  tvinge  mig 
selv  til  at  gå  ind  og  se  om 
hun  stadig  levede.  Hvad 
nu  hvis  hun  var  død?  Hvad 
skulle  jeg  så  gøre?  Jeg  vid- 
ste at  min  reaktion  på  en 
sådan  situation  i  høj  grad 
ville  påvirke  vore  to  andre 
piger,  og  det  pres  var  næ- 
sten mere  end  jeg  kunne 
klare. 

Til  sidst  var  jeg  på  sam- 
menbrudets  rand.  I  slut- 
ningen af  september  traf  vi 
en  aftale  med  lederen  for 
statens  optræningsskole 
for  handicappede,  i  håb 

om  at  få  lidt  hjælp  derfra. 

Personalet  på  skolen  var 
meget  imødekommende. 
Omsider  havde  vi  fundet 
nogle  mennesker  som  vir- 
kelig forstod  hvad  vi  havde 
været  igennem.  De  tilbød 
at  tage  hende,  så  vi  kunne 
få  ro  en  ugestid. 

Da  ugen  var  slut  begynd- 
te det  samme  forfra.  Hun 
græd  ustandselig  dag  og 
nat,  og  vi  stod  ofte  ved  si- 
den af  hendes  vugge  eller 
holdt  hende  mens  vi  græd 
sammen  med  hende.  Jeg 
følte  mig  så  hjælpeløs  og 
kunne  ikke  se  nogen  ende 
på  det  hele.  „Hvad  er  det 
for  et  liv?"  spurgte  jeg  mig 
selv.  Vore  to  ældre  børn 
var  begyndt  at  lide  under 
at  vi  forsømte  dem  og  det 
samme  skete  i  vort  ægte- 
skab. 

„Jeg  fik  svar" 


Vi  måtte  træffe  endnu  en 
stor  beslutning,  men  Ran- 
dy  og  jeg  kunne  ikke  blive 
enige.  Han  syntes  at  hvis  vi 
anbragte  Abby  på  stats- 


skolen var  det  som  at  ven- 
de hende  ryggen.  Jeg  be- 
tragtede det  som  vores 
eneste  chance  for  at  vende 
tilbage  til  et  normalt  liv 
sammen  med  vores  familie. 
Det  var  umuligt  for  mig  at 
give  hende  den  døgnpleje 
som  hun  havde  brug  for. 

Jeg  kunne  ikke  lade  være 
med  at  føle  at  jeg  svigtede 
hende  og  jeg  henvendte 
mig  til  vor  himmelske  Fa- 
der i  min  sorg.  Han  kendte 
hele  historien,  men  jeg 
gentog  den  endnu  en  gang 
for  ham,  da  jeg  en  sen  nat- 
tetime lå  på  mine  knæ.  Jeg 
bad  længe  og  mere  oprig- 
tigt den  nat  end  nogen  sin- 
de før.  Da  jeg  omsider  var 
færdig  kravlede  jeg  i  seng. 
Jeg  følte  mig  totalt  udtømt. 
Jeg  lænede  mig  tilbage  i 
puderne  og  stirrede  ud  i 
mørket  omkring  mig. 

Da  var  det  at  jeg  modtog 
svar.  Det  kom  klart  og  præ- 
cist, som  et  lindredende 
svar  på  mine  bønner  og 
mine  hjertekvaler.  Vi  skulle 
ikke  alene  anbringe  Abby 
Ruth  på  statens  oplærings- 


skole,  men  vi  behøvede 
ikke  at  bekymre  os  for  hen- 
de. Hun  ville  forstå  hvorfor 
vi  måtte  træffe  denne  be- 
slutning. 

Det  kan  godt  være  at  an- 
dre forældre  i  en  lignende 
situation  har  fået  en  anden 
anvisning.  Jeg  vidste  bare 
at  vort  svar  kom  fra  vor 
himmelske  Fader,  og  vi 
stolede  på  at  han  kendte 
vores  situation  og  havde 
inspireret  os  derefter. 

Den  1.  november  1980 
flyttede  Abby  hen  til  sta- 
tens oplæringsskole,  som 
blev  hendes  nye  hjem.  Vi 
har  aldrig  fortrudt  at  vi  be- 
holdt hende  hjemme  så 
længe  som  vi  gjorde,  fordi 
hun  på  den  måde  kom  til  at 
tilhøre  vores  familie. 

Når  jeg  ser  tilbage  på 
begivenhederne  i  vort  liv, 
i  forbindelse  med  Abbys 
fødsel,  er  jeg  klar  over  at 
vor  himmelske  Fader  hjalp 
os  til  at  bære  vanskelighe- 
derne så  nemt  som  muligt. 
Vort  ward  er  fyldt  med 
kærlige  og  omsorgsfulde 
mennesker,  og  vi  har  en 


vidunderlig  biskop.  Han 
fik  evangeliet  og  vore  pag- 
ter til  at  gå  os  til  hjertet.  Jeg 
vil  til  evig  tid  være  taknem- 
melig for  disse  velsig- 
nelser. 

Vi  kom  med  vor  himmel- 
ske Faders  hjælp  til  at  be- 
tragte Abby  som  vores  per- 
sonlige læremester  og  det 
var  hende  der  hjalp  os  til 
større  kærlighed  og  tro. 
Hun  motiverede  os  til  at 
bestræbe  os  på  at  blive 
værdige  til  at  vores  familie 
engang  kan  være  sammen  i 
al  evighed.  D 


Redaktørens  bemærkning: 
Abby  Ruth,  hvis  diagnose  lægerne 
betegnede  som  anancephalic,  lever 
endnu  på  statens  oplæringsskole  i 
American  Fork,  Utah.  Hun  er 
forholdsvis  rask,  hun  græder  ikke 
længere  når  hun  hører  støj,  med 
mindre  hun  forskrækkes.  Hun  kan 
selv  bære  sit  hoved,  men  har  ingen 
kontrol  over  sit  legeme.  Bortset  fra 
at  Abby  Ruths  hjerne  ikke  udvikler 
sig,  så  fungerer  hendes  organer 
normalt.  Hun  ler  ofte  når  man  taler 
til  hende.  Familien  Baird  har  fået  to 
sønner  efter  Abby  Ruth  -  begge 
sunde  og  fuldstændig  normale. 


ISÆR  FOR  UNGE 


TILBAGE 

TIL  FOLDEN 


Ældste  Hartman  Rector  jun. 

De  halvfjerds'  første  Kvorum 

IChurch  News,  den  22.  december 
1 985  gav  Det  øverste  Præsident- 
skab alle  passive  medlemmer,  og 
alle  som  var  udelukket  af  fælless 
kabet  eller  kirken,  en  særlig  invitation 
til  atter  at  blive  aktive  i  kirken.  Hensig- 
ten var  at  denne  invitation  skulle  bringe  alle  kirkens 
medlemmer  større  glæde,  for  kun  ved  at  holde  budene 
kan  et  kirkemedlem  blive  virkelig  lykkelig.  Herren 
sagde:  „Når  I  ved  dette,  er  I  salige,  om  I  gør  det" 
(Joh.  13:17). 

Herren  forventer  at  vi  allesammen  forsøger  at  hjæl- 
pe dem  der  er  kommet  ud  af  kirkens  fællesskab  af  en 
eller  anden  grund.  Et  af  de  mest  betydelige  problemer 
kirken  står  overfor  i  denne  og  enhver  anden  uddeling 
er  at  genaktivere  de  passive. 

De  tre  vidner  til  Mormons  Bog  fik  virkelig  fremvist 
pladerne  af  en  Guds  engel,  og  de  hørte  Guds  røst  be- 
fale dem  at  bære  vidnesbyrd  om  det  de  havde  set  og 
hørt.  Trods  dette  og  de  mange  trosfremmende  oplevel- 
ser de  fik,  blev  hver  eneste  en  af  dem  fornærmede  og 
faldt  fra  kirken.  To  af  dem  vendte  senere  tilbage.  Af 
de  oprindelige  tolv  apostle  i  De  tolv  apostles  Kvorum, 
faldt  syv  fra  kirken  og  blev  udelukket.  Tre  kom  tilbage 
til  kirken  ved  gendåb  og  blev  aktive  i  kirken  igen.  Men 
fire  af  dem  gjorde  ikke. 

Jesus  var  åbenbart  plaget  med  dette  samme  prob- 
lem i  begyndelsen  af  sin  mission.  I  Lukas  1 5  beskriver 
han  tre  forskellige  måder  hvorpå  medlemmer  bliver 
passive  eller  holder  op  med  at  deltage,  og  han  foreslår 
mindst  tre  måder,  hvorved  de  kan  genaktiveres.  Dem 
finder  vi  i  tre  lignelser:  (1 }  Det  mistede  får  (Lukas 
1 5:4-7),  (2)  den  tabte  sølvmønt  (Lukas  1 5:8-1 0)  og 
(3)  den  fortabte  søn  (Lukas  1 5:1 1-32). 


Det  mistede  får 

I  lignelsen  om  det  miste- 
de får  viser  det  sig  at  fåret 
forsvandt  fordi  det  kom  på 
afveje.  Det  var  ikke  dets 
mening  at  forsvinde,  men  det  blev 
distraheret  og  lagde  ikke  mærke  til 
hvor  det  kom  hen.  Hvordan  får 
man  et  mistet  får  tilbage  i  folden?  Man  går  ud  og  leder 
efter  det,  vender  det  om  og  bringer  det  tilbage  til  fol- 
den. Et  får  vil  i  reglen  blive  så  glad  for  at  komme  tilba- 
ge i  den  trygge  fold  igen  at  det  hopper  af  glæde. 

Den  tabte  sølvmønt 

I  lignelsen  om  den  tabte  sølvmønt  forsvinder  møn- 
ten, fordi  ejeren  ignorerer  den.  Når  ejeren  finder  ud  af 
sin  forsømmelse,  er  det  hans  ansvar  at  gøre  alt  hvad 
han  kan  for  at  lede  flittigt  efter  mønten,  indtil  han  fin- 
der ud  af  hvor  den  er. 

Jeg  kender  et  tilfælde  hvor  en  ung  sidste  dages  hel- 
lig far,  ifølge  amerikansk  skik,  købte  en  kasse  cigarer 
som  han  delte  ud  af,  da  han  fik  sit  første  barn.  Han  til- 
bød naivt  sin  biskop  en  cigar.  Biskoppen  krammede 
cigaren  sammen  og  smed  den  i  papirkurven  for  næsen 
af  faderen.  Denne  tankeløse  gerning  gjorde  den 
nybagte  far  så  fornærmet  at  han  aldrig  kom  i  kirken 
mere.  Han  opdrog  faktisk  alle  sine  børn  og  børnebørn 
udenfor  kirken. 

Efter  min  mening  var  biskoppen  til  dels  skyld  i  at 
denne  sjæl  gik  tabt,  og  han  burde  havde  søgt  efter 
denne  „sølvmønt"  lige  til  han  havde  fundet  den  og 
bragt  den  tilbage.  Hvis  han  med  det  samme  havde  sagt 
undskyld  for  sin  tankeløse  opførsel,  så  ville  denne  ny- 
bagte far  formodentlig  være  vendt  tilbage  og  kunne 
være  blevet  endnu  stærkere  end  før. 

Herren  forventer  at  vi  allesammen  rækker 
hånden  ud  og  hjælper  dem,  der  af  en  eller 
anden  grund  står  udenfor  kirkens  fællesskab. 
Et  af  de  største  problemer  kirken  er  udsat  for  i  denne  uddeling 
er  at  genaktivere  de  passive. 


I  denne  lignelse  lærer  vi,  at  vi  har  ansvaret  for  at  gø- 
re tingene  gode  igen,  når  vi  har  fornærmet  et  menne- 
ske, eller  lede  lige  til  vi  finder  det  som  gik  tabt. 

Den  fortabte  søn 

I  den  tredie  lignelse  om  genaktivering  er  den  unge 
søn  gået  tabt,  fordi  han  ønskede  at  gå  tabt.  Han  gik 
ikke  vild  eller  forsvandt  fordi  hans  far  ignorerede  ham. 
Han  havde  planlagt  sin  afgang,  og  det  havde  nok  ikke 
været  nemt  at  overtale  ham  til  at  vende  hjem.  Sådanne 
mennesker  kommer  sjældent  tilbage  før  de  de  har  på- 
draget sig  store  lidelser  som  følge  af  deres  overtrædel- 
ser. I  lignelsen  besluttede  sønnen  at  gå  „i  sig  selv" 
igen,  da  hans  lidelser  bragte  ham  til  erkendelse  af  hvad 
han  havde  gjort. 

I  en  sådan  situation  er  det  vores  pligt  at  være  der,  al- 
tid at  stå  parat  til  at  tage  imod  det  menneske  som  kom- 
mer tilbage  til  folden,  og  at  gøre  hans  hjemkomst  så 
nem  som  muligt.  Vi  må  ikke  gøre  det  uden  kærlighed 
og  barmhjertighed  eller  insistere  på  at  han  betaler  til 
den  sidste  øre  for  det  privilegium  han  får  i  at  kunne 
omvende  sig. 

Da  faderen  i  lignelsen  så  sin  unge  søn  komme,  mens 
han  „endnu  var  langt  borte",  kunne  han  have  mis- 
tænkt drengen  for  at  komme  tilbage  efter  flere  penge. 
Men  faderen  løb  sin  søn  i  møde,  faldt  ham  om  halsen 
og  kyssede  ham. 

Vi  ser  ikke  skyggen  af  fordømmelse  i  denne  enkle 
gerning.  Der  er  et  desperat  behov  for  at  vi  viser  hinan- 
den kærlighed.  Det  har  vor  evige  Fader  så  levende  illu- 
streret for  os  i  sin  evige  tilgivelse,  hvor  han  udstrækker 
sin  hånd  næsten  hele  den  lange  dag.  Han  har  lovet  at 
„er  eders  synder  som  skarlagen,  de  skal  blive  hvide 
som  sne;  er  de  end  røde  som  purpur,  de  skal  dog  blive 
som  uld"  (Es.  1:18). 

Der  er  nogle  som  mener  at  den  ældste,  trofaste  søn 
stod  i  en  langt  bedre  situation  end  den  unge  fortabte 
søn,  fordi  faderen  sagde  til  ham:  „Alt  mit  er  dit"  (Luk. 
1 5:3 1 ).  Men  det  er  ikke  nogen  kærlig  indstilling,  og 
uden  kærlighed  er  vi  intet  (se  Moroni  7:46).  Jeg  tror 
ikke  at  Mesteren  gav  os  denne  lignelse  for  at  vise  for- 
holdet mellem  hvad  de  to  sønner  fortjente.  De  lader 
begge  meget  tilbage  at  ønske.  Jeg  tror  hovedsageligt 
at  vi  har  fået  denne  lignelse  for  at  vi  kan  se  Faderens 
godhed,  for  uden  den  ville  vi  allesammen  gå  tabt. 

Jeg  håber  ikke  at  beretningen  i  Lukas  er  den  fulde 
historie.  Jeg  håber  at  den  ældste  søn  vil  sige  noget 
lignede  dette  til  sin  far:  „Fader,  lad  os  dele  dine  ejen- 
dele igen  og  giv  så  min  lillebror  sin  portion  endnu 
engang."  Faderen  ville  måske  så  sige:  „Min  søn,  lad 
os  slagte  endnu  en  fedekalv  -  denne  gang  for  dig, 
fordi  nu  er  også  du  blevet  levende"  (se  Luk.  1 5:32). 


D 


en  største 


barmhjertig- 
hed vi  kan  yde 
er  at  lade  være  med  at 
dømme  vore  søskende,  for 
gør  vi  ikke  det  kan  vi 
selvfølgelig  ikke  række  dem 
en  hjælpende  hånd,  så  de  kan 
blive  aktive  igen. 


'■Ml.:.    ' 


Størst  af  alt 


Jo,  barmhjertighed,  „Kristi  rene  kærlighed",  er  størst 
af  alt  og  den  „bortfalder  aldrig",  men  „forbliver  evin- 
delig; og  den  som  på  den  yderste  dag  findes  i  besiddel- 
se af  den,  med  ham  er  alt  vel"  (se  Moroni  7:46-47). 

Den  største  kærlighed  er  at  lade  være  med  at  døm- 
me sine  søskende.  Kun  derved  kan  vi  nå  ud  til  de  pas- 
sive og  hjælpe  dem  til  at  blive  aktive  i  kirken  igen. 

Sagt  med  Jakobs  ord:  „Mine  brødre!  hvis  nogen 
iblandt  jer  er  faret  vild  fra  sandheden,  og  der  er  en,  der 
omvender  ham,  så  skal  I  vide,  at  den,  der  omvender  en 
synder  fra  den  vildfarelse,  han  er  kommen  ud  i,  frelser 
hans  sjæl  fra  døden  og  skjuler  en  mangfoldighed  af 
synder"  (Jakobs  Brev  5:19-20). 

En  del  af  den  mangfoldighed  af  synder,  som  skjules, 
er  vore  egne.  Vi  kan  allesammen  drage  nytte  af  denne 
velsignelse  på  den  yderste  dag.  □ 

Det  her  fortalte  de  os 
ikke  noget  om  på 
missionærernes  træ- 
ningscenter." Det  var  det 
eneste  der  stod  mig  i  tan- 
kerne, mens  jeg  gik  sam- 
men med  min  kammerat  i 
de  smalle  gader  i  Dussel- 
dorf  og  bankede  det  snavs- 
ede sne  af  mine  forfrosne 
fødder  undervejs. 

Det  var  kun  en  uge  siden 
at  jeg  havde  forladt  MTC, 
efter  to  intense,  men  pragt- 
fulde måneder,  hvor  vi 
havde  terpet  grammatik  og 
ordlyde,  missionærlektier 
og  skriftsteder,  samtidig 
med  at  vi  fik  stadig  større 
erfaring  for  hvordan  Ånd- 
en arbejder.  Lærernes  og 
generalautoriteternes  utalli- 
ge historier,  om  de  umådeli- 
ge glæder  der  ventede  mig 
i  missionsmarken  og  hvor- 
dan vi  kunne  ændre  folks 
liv  på  grund  af  det  budskab 
vi  bragte  dem,  gav  stadig 
genlyd  i  mine  ører. 

Da  vi  var  ude  at  banke 
på  døre  den  dag,  følte  jeg 
mig  forrådt.  Den  eneste 
forandring  i  mit  liv  jeg  kun- 
ne få  øje  på  var  den  der  var 
sket  for  mig  -jeg  var  flyttet 
fra  Arizonas  sol  til  den 
elendige  vinter  i  Tyskland, 

og  mit  frie  liv,  fra  før  jeg 
kom  på  mission,  var  ændret 
til  udmattende  fysisk  arbej- 
de og  uendelige  restrikti- 
oner. 

Jeg  spekulerede  på  hvor 
alle  glæderne  mon  blev  af, 
mens  vi  masede  os  op  ad 
trapperne  for  at  tale  med 
mennesker,  som  ikke  øn- 
skede at  tale  med  os.  Jeg 
spekulerede  også  på  hvor- 
dan sandheden  kunne  brin- 
ge en  ændring  i  disse  men- 
neskers liv,  når  de  smække- 
de døren  i  for  os,  før  vi 
havde  nået  at  få  talt  ud. 
Men  fremfor  alt  spekulere- 
de jeg  på  hvor  den  Ånd, 
der  var  lovet  os,  mon  blev 
af:  Ånden  havde  jo  f.eks. 
blødgjort  mennesker  som 
Alma  og  Saulus,  den  havde 
vejledt  missionærer  som 
Ammon  og  Aron  til  at  for- 
kynde de  rette  ord  for  de 
rette  mennesker,  og  den 
havde  givet  budbringere 
som  Abinadi  og  lamaniten 
Samuel  styrke  til  at  overbe- 
vise og  elske  folk,  så  de 
kunne  blive  ved,  selv  om 
de  blev  forfulgt  og  afvist. 

Jeg  nærede  ingen  kærlig- 
hed til  disse  menneskerjeg 
fandt  ingen  glæde  ved  ar- 
bejdet og  Ånden  hverken 


trøstede  eller  inspirerede 
mig.  Det  eneste  jeg  følte 
var  en  ukendt  bitterhed  og 
en  ensomhed  som  jeg  al- 
drig havde  anet  eksiste- 
rede. 

Jeg  kæmpede  for  at  hol- 
de tårene  tilbage,  mens  vi 
masede  os  afsted  og  mine 
tanker  vandrede  hjem,  i 
håb  om  at  det  kunne  lette 
min  fortvivlelse  for  en 
stund.  Netop  i  dette  skuffel- 
sens og  forvirringens  øje- 
blik dukkede  et  enkelt  bille- 
de op  i  mine  tanker.  Jeg  så 
mine  forældre  knæle  ned 
ved  siden  af  deres  senge 
med  bøjede  hoveder  og 
rynkede  øjenbryn,  mens  de 
bad.  De  bad  for  mig.  „Kære 
Fader,  velsign  vores  datter. 
Hjælp  hende  til  ikke  at  væ- 
re nedtrykt  og  led  hende 
ad  dine  veje." 

Da  dette  billede  forton- 
ede sig  fremtrådte  det  ene 
efter  det  andet  i  stedet  for  - 
billeder  af  seks  brødre  og 
en  søster,  af  slægtninge, 
venner  og  wardmedlem- 
mer  der  alle  bad  for  mig. 
Jeg  så  på  mit  ur  og  blev 
klar  over  at  det  \/ar  tidlig 
morgen  derhjemme  og  at 
alle  disse  oprigtige  bønner 
netop  blev  bedt  i  dette 


øjeblik.  Og  så  vidste  jeg, 
med  urokkelig  sikkerhed, 
at  de  blev  besvaret  netop  i 
det  øjeblik,  for  jeg  gennem- 
strømmedes af  kærlighed 
og  varme,  som  opløste  alle 
de  negative  følelser  i  min 
sjæl.  Jeg  kunne  mærke 
hvordan  jeg  fik  kraft  fra 
denne  glødende  trekant 
som  forbinder  mit  hjem. 
Himlen  og  mig. 

Da  vidste  jeg  med  en  sik- 
kerhed, som  kun  kan  kom- 
me fra  den  Ånd  som  jeg 
havde  søgt,  at  jeg  ikke  ud- 
førte mit  eget  arbejde,  men 
en  alvis  og  kærlig  Faders, 
som  sendte  sin  Søn  for  at 
vise  mig  vejen.  „Jeg  er  vin- 
træet, I  er  grenene.  Den, 
som  bliver  i  mig,  og  jeg  i 
ham,  han  bærer  megen 
frugt;  thi  skilt  fra  mig  kan  I 
slet  intet  gøre"  (Joh.  1 5:5). 

Sneen  falder  stadig  og 
dørene  bliver  stadig  lukket 
for  næsen  af  os,  men  de 
breve  jeg  modtager  hver 
uge  giver  mig  fornyet  tryg- 
hed når  jeg  læser  „vi  beder 
for  dig",  for  jeg  ved  at  hver 
eneste  én  af  disse  bønner 
stiger  op  til  kærlighedens 
kilde,  og  at  det  hver  dag 
drypper  på  enhver  af  Guds 
tjenere  i  hans  vingård.  □ 


ens  jeg  stod 
og  stampede" 
i  $er\  sraav-  -. 
sede  sne,  spekiirtrede  jeg  på 
hvor  det  løfte,  missionærerne 
havde  fået  om  glæde,  mon 
blev  af..  Og  så  —  så  jeg  for rrVig 
et  billede,  fuld  .af  kærlighed  og 
omsorg. 


Illustreret  af  R.  T.  Barrett 

Hvis  du  somme  tider 
føler  dig  alene,  fordi 
der  kun  er  få  sidste 
dages  hellige  i  din  skole,  så 
forestil  dig  hvordan  San- 
tosh  Ramish  på  14  år  må 
have  det  i  Hyderabad  i  Indi- 
en. Han  er  blot  en  af  nogle 
få  hellige  i  et  land  med  en 
befolkning  på  750  milli- 
oner. 

Omkring  hvert  syvende 
menneske  i  verden  bor  i 
Indien,  verdens  mest  befol- 
kede land,  næst  efter  Kina. 
83  %  er  hinduer,  1 1  %  mus- 
limer og  6  %  er  kristne,  sike- 
re,  buddhister  og  jainister  - 
i  den  rækkefølge. 

Men  føler  Santosh  sig 
alene  eller  diskrimineret? 

Nej,  overhovedet  ikke. 
„Vi  har  religionsfrihed," 
siger  han.  „Selv  om  jeg  i 
skolen  bliver  drillet,  fordi 
jeg  ikke  drikker  kaffe,  så 
lever  jeg  i  et  land  med 
mange  sprog,  kulturer  og 
traditioner." 

Det  er  faktisk  en  kort 
sammenfatning  over  San- 


EN  UD  AF  750  MILLIONER 

UNGE 

SIDSTE  DAGES 

HELLIGE  I 
INDIEN 


Betty  Hale 


Santosh  på  14,  hans  søster  Sunitha  på  16  og  hans  bror 
Sanjay  på  1 2  er  de  eneste  unge  i  deres  gren,  men  de 
spiller  en  stor  rolle,  fordi  de  er  meget  aktive.  De  er  nogle 
af  de  mest  pålidelige  medlemmer  i  området,  hvad  enten 
det  drejer  sig  om  at  holde  tale,  forberede  nadveren, 
undervise  i  primary  eller  bære  vidnesbyrd.  Det  meste  af 
deres  dag  er  optaget  af  skole  og  lektier,  men  de  får  altid  tid  til  at 
tjene  i  kirken. 


tosh  fædreland.  Indien  har 
14  modersmål  og  mere  end 
1 000  sprog  ved  siden  af. 
Santosh  taler  to  af  sit  lands 
fjorten  sprog  og  desuden 
flydende  engelsk. 

Mange  teenagere  rundt 
omkring  i  verden  vil  nok 
finde  Santoshs  kultur  meg- 
et fremmedartet.  I  Indien 
går  en  ung  mand  og  en 
ung  pige  ikke  alene  ud  sam- 
men. De  unge  kommer  kun 
sammen  med  unge  af  deres 
eget  køn.  Der  er  ikke  noget 
der  hedder  selskaber  eller 
baller  for  unge  mennesker, 
og  det  er  sædvanligvis  for- 
ældrene der  træffer  aftale 
om  hvem  der  skal  giftes 
med  hinanden. 

Men  hvad  nu  hvis  de 
bliver  forelskede  i  en 
anden? 

„I  Indien  kan  man  ikke 
forlade  sine  forældre  eller 
være  ulydige  imod  dem," 
siger  Santosh.  Selv  efter  at 
de  unge  har  giftet  sig  må 
de  ofte  bo  sammen  med 
brudgommens  forældre. 


--......>- 


Men  i  vore  dage  er  der  flere 
og  flere  ægtepar  der  får 
deres  eget. 

Der  er  visse  ting  som 
knytter  Santosh  sammen 
med  andre  teenagere  i  ver- 
den. En  af  dem  er  evangeli- 
et. Santosh  lærte  om  evan- 
geliet gennem  sin  onkel,  dr. 
Edwin  Dharma  Raju,  som 
tilsluttede  sig  kirken  i  Sa- 
moa, mens  han  udførte  en 
opgave  for  den  indiske  reg- 
ering. 

Da  dr.  Raju  kom  tilbage 
til  Indien  ville  han  gerne 
have  at  hans  familie  skulle 
høre  evangeliets  budskab, 
og  han  skrev  til  kirkens 
hovedkvarter  for  at  få 
sendt  missionærer  til  sin  fa- 
milie. Men  fremfor  at  sende 
missionærer  blev  dr.  Raju 
og  hans  hustru  kaldet  på 
en  kortere  mission,  så  de 
selv  kunne  undervise  deres 
familie. 

Santosh  var  otte  år  da 
han  og  flere  andre  i  famili- 
en accepterede  evangeliet. 
Vandbeholderen  på  hans 


onkel  Henrys  tag  blev 
skrubbet  og  malet,  og  så 
tjente  den  som  dåbsbassin. 
De  mænd  og  drenge,  som 
overværede  dåben,  var 
klædt  i  deres  traditionelle 
hvide  tøj,  løsthængende 
jakker  og  benklæder. 
Kvinderne  var  klædt  i  hvide 
sari'er,  de  indiske  kvinders 
standardkostume.  Det  be- 
står af  et  langt  stykke  stof 
der  draperes  over  skuldre- 
ne og  rundt  om  kroppen. 
Den  nydøbte  familie  blev 
begyndelsen  til  en  gren  i 
Hyderabad. 

Santosh  er  nu  lærer  i  det 
aronske  præstedømme  i 
denne  gren.  Han  og  hans 
bror  Sanjay,  som  er  1 2  år, 
og  deres  søster  Sunitha  på 
1 6  er  de  eneste  unge  på  det 
sted,  men  de  deltager  aktivt 
i  det  hele.  Santosh  møder 
på  missionshjemmet,  hvor 
kirkens  møder  afholdes,  en 
halv  time  før  mødetid  hver 
søndag  for  at  forberede 
nadveren.  Han  er  altid  pa- 
rat til  at  holde  tale  eller 


give  en  lektie  for  enhver  al- 
dersgruppe. Sunitha  udgør 
grenskoret  og  underviser 
en  primaryklasse  og  Sanjay 
udfører  forskellige  opga- 
ver. Han  er  ofte  den  første 
til  at  bære  sit  vidnesbyrd  på 
fastesøndage. 

Santosh  forbereder  sig 
også  til  at  tage  på  mission. 
„Jeg  har  tænkt  meget  over 
at  komme  på  mission,"  si- 
ger han.  „Jeg  drømmer  om 
at  komme  til  en  fjern  ø  eller 
et  sted  hvor  jeg  kan  om- 
vende og  døbe  dem  alle- 
sammen. Nu,  hvor  de  kal- 
der indiske  unge  til  at  arbej- 
de i  Indien,  kunne  jeg  godt 
tænke  mig  at  arbejde  i  en 
mission  her." 

Han  drømmer  også  om  at 
studere  medicin,  hvilket  er 
uhyre  vanskeligt  at  komme 


til  i  hans  land.  Af  de  50000 
studenter  som  får  deres 
afsluttende  eksamen  hvert 
år  bliver  kun  2000  optaget 
som  lægestuderende.  Kun 
de  der  har  de  højeste  ka- 
rakterer bliver  optaget. 

Santosh  har  gået  i  skole 
fra  han  var  3  år,  ligesom 
mange  andre  indiske  børn. 
Han  bliver  færdig  med  skol- 
en når  han  er  1 7.  Inden  da 
skal  han  igennem  et  meget 
stort  akademisk  pensum. 

Hans  dag  begynder  før 
klokken  6  om  morgenen, 
hvor  han  skynder  sig  afsted 
til  en  times  privatundervis- 
ning. Eftersom  der  i  den 
kristne  private  skole,  hvor 
han  går,  er  mellem  40  og 

70  elever  i  klassen,  så  er 
den  times  privatundervis- 
ning han  får  sammen  med 
4-5  andre  elever  meget 
væsentlig. 

Efter  denne  time  tager 
han  hjem  og  forbereder  sig 
til  skolen,  læser  avisen  for 
at  holde  sig  ajour  med  de 
aktuelle  begivenheder, 
hvorpå  han  tager  bussen  til 
skole.  I  skolen  har  de  8  ti- 
mer -  blandt  andet  mate- 
matik, fysik,  biologi  og  tre 
fremmede  sprog. 

Santosh  går  i  10.  klasse, 
hvor  det  er  meget  vigtigt  at 
høre  til  de  dygtigste  elever. 
Han  har  måttet  opgive  det 
meste  af  den  sportstræ- 
ning,  som  han  holder  så 
meget  af  -  f  .eks.  cricket  og 
badminton,  for  at  blive 
dygtig  i  skolen.  Han  må 
igennem  svære  termins- 
prøver året  igennem,  hvor 
hans  standpunkt  bliver 
vurderet. 

Efter  skoletid  læser  San- 


tosh lektier  og  lidt  skønlitte- 
ratur indtil  spisetid  ved 
20-tiden.  Klokken  21  mødes 
han  atter  med  sin  privatlær- 
er, hvor  han  får  endnu  en 
halv  eller  en  hel  times  un- 
dervisning. 

Selvom  skolen  optager 
det  meste  af  Santoshs  dag, 
får  han  alligevel  tid  til  kir- 
ken og  til  at  læse  i  skrifter- 
ne. „Jeg  har  et  meget 
stærkt  vidnesbyrd,"  siger 
han.  „Jeg  takker  min  him- 
melske Fader  for  det.  Jeg 
ved  at  Mormons  Bog,  Bibe- 
len, Lære  og  Pagter  og  Den 
kostelige  Perle  tilsammen  er 
Guds  ord." 

Denne  viden,  samt  famili- 
ens støtte,  er  nok  til  at  op- 
retholde hans  religiøse  sta- 
tus trods  det  at  han  står 
næsten  alene.  „Jeg  håber 
at  jeg  vil  have  styrke  til  at 
modstå  fristelserne,"  siger 
han.  „Jeg  elsker  denne  kir- 
ke og  ønsker  ikke  at  komme 
bort  fra  den."  □ 


Der  var  engang  en 
ung  mand  i  Palæsti- 
na -  en  stærk,  liv- 
fuld, intelligent  ung  mand  - 
hvis  skæbne  det  var,  i  sin 
bedste  alder,  at  skulle  dø 
på  et  romersk  kors,  korsfæ- 
stet for  verdens  synder. 

Vi  kender  ham  som  Guds 
Søn,  det  eneste  fuldkomne 
menneske  som  nogensinde 
har  levet.  Og  vi  forundres 
over  de  mirakler  han  udfør- 
te, de  sandheder  der  faldt 
fra  hans  læber  og  den  kraft 
og  visdom  han  lagde  for 
dagen  under  sin  mission. 

Men  hvad  nu  i  hans  op- 
voksende år?  Var  han  som 
de  andre  jødiske  knægte, 
underlagt  smerter  og  sor- 
ger og  sygdom  og  alle  kø- 
dets lidelser? 

Har  du  nogensinde  spe- 
kuleret over  - 

hvor  og  under  hvilke 
omstændigheder  Jesus 
blev  født? 

hvad  han  gjorde  som 

barn,  som  lille  jødedreng, 
som  ung  mand? 

om  han  lignede  alle  de 
andre  unge  mænd  i  Gali- 
læa  og  Judæa  og  Peræa, 
eller  om  han  levede  et 
beskyttet  og  helligt  liv? 

hvem  der  var  hans  ven- 
ner og  deres  forhold  t/l 
hinanden? 

Jeg  kan  fortælle  jer  en 
hel  del  om  Jesus  og  hans 
liv,  noget  som  ikke  er  al- 
mindelig kendt.  Det  er  ikke 
det  hele  der  står  i  skrifter- 
ne, men  det  udgår  fra  visse 
sandheder  som  findes  i  den 
kanoniserede,  hellige  skrift. 
Hvis  man  sætter  disse  prin- 
cipper i  forbindelse  med  de 
sociale  og  kulturelle  for- 
hold i  Palæstina,  kan  man 
nå  frem  til  et  fornuftigt  bil- 
lede af  det  sagen  drejer  sig 
om. 

Før  vi  retter  vores  op- 
mærksomhed mod  hvor- 
dan den  jordiske  Herre  var, 
så  lad  os  omhyggeligt  be- 

tænke  to  ting,  som  Paulus 
har  skrevet:  Jesus,  sagde 
han,  „tog  tjenerskikkelse  på 
og  blev  mennesker  lig.  Og 
da  han  i  fremtræden  fand- 
tes som  et  menneske,  yd- 
mygede han  sig  selv  og 
blev  lydig  til  døden,  ja, 
døden  på  et  kors"  (Fil. 
2:7-8}. 

Og:  „Og  han  har  i  sit  jor- 
delivs dage  . . .  opsendt 
bønner  og  nødråb  til  ham 
. . .  Skønt  han  var  Søn,  lær- 
te han  lydighed  af  det,  han 
led"  (Heb.  5:7-8). 

Forestil  jer  nu  Palæstina 
tilbage  i  kong  Herodes'  on- 
de dage.  Kejser  Augustus 
besluttede  sig  til  at  skrive 
folket  i  mandtal,  så  de  kun- 
ne pålægges  skatter.  Hero- 
des lod  dem  samles  i  deres 
fædreland,  til  ære  for  sine 
jødiske  undersåtter,  så  de 
kunne  tælles  sammen  med 
deres  slægtninge. 

Derfor  måtte  Josef  og 
Maria,  der  begge  var  af  Da- 
vids slægt,  rejse  de  1 29  ki- 
lometer fra  Nazaret  til  Bet- 
lehem, Davids  by.  Maria 
var  højgravid.  Rejsen  sam- 
men med  familie  og  venner 
gik  langsomt.  De  har  for- 
modentlig haft  æsler  til  at 

Jesus  blev  født  ligesom  vi. 

Han  voksede  op  som  vi. 

Han  lærte  at  kravle,  at  gå, 

at  læse,  at  skrive,  at  arbejde 

og  at  lege  som  vi. 


bære  deres  mad  og  senge- 
tøj, og  de  har  sikkert  over- 
nattet de  steder  hvor  kara- 
vanefolket sædvanligvis 
overnattede  på  den  tid. 

Disse  lejrpladser  var  fir- 
kantede eller  rektangulære, 
med  en  plads  til  dyrene  i 
midten,  en  forhøjning  om- 
kring og  en  række  værelser 
med  døre  som  førte  ind 
mod  midten.  Disse  værelser 
kaldtes  katalyma,  som  er  et 
græsk  ord,  og  her  kunne  de 
trætte  rejsende  rede  deres 
senge  på  tæpper  eller  sen- 
gesteder på  lergulvet.  De- 
res trækdyr  blev  efterladt 
på  pladsen.  Der  lå  altid  en 
kilde  i  nærheden,  hvor  de 
rejsende  kunne  forsyne  sig 
med  vand,  og  når  karava- 
nefolket befandt  sig  i  nær- 
heden af  en  en  større  eller 
mindre  by,  som  for  eksem- 
pel Betlehem,  kunne  de  for 
nogle  få  ører  købe  forsy- 
ninger til  dyrene  og  nogle 
få  grøntsager  til  menneske- 
føde hos  foretagsomme 
mennesker.  De  lavede  de- 
res mad  over  åben  ild  og 
der  herskede  altid  en  gæst- 
fri, hjælpsom  og  kammerat- 
lig ånd  blandt  dem  som 
overnattede  på  stedet. 


De  galilæere,  som  Josef 
og  Maria  rejste  sammen 
med,  ankom  sent  om  aften- 
en netop  den  nat.  Alle 
katalyma'ernevax  optaget. 
Dette  ord  kan  ikke  oversæt- 
tes. Det  nærmeste  vi  kan 
komme  det  er  den  slags 
herberger  som  findes  i  Eu- 
ropa. I  Det  nye  Testamente 
står  der  at  der  ikke  var 
plads  til  dem  i  herberget. 
Katalyma'erne  var  fyldt  og 
Josef  og  Maria  måtte  rede 
deres  senge  blandt  dyrene  i 
gården  -  i  en  stald,  som  var 
der  på  stedet.  Og  dér,  mel- 
lem gøende  hunde,  brølen- 
de kvæg  og  brægende  får, 
blev  Guds  Søn  født.  Marias 
veninder  og  kvindelige 
slægtninge  virkede  som 
jordmødre,  da  den  Aller- 
højeste Guds  Søn  drog  sit 
første  åndedrag  og  påbe- 
gyndte sit  jordiske  liv. 

Da  Jesus  var  otte  dage 
gammel  blev  han  omskåret 
og  navngivet.  Det  skete  en- 
ten i  et  hus  i  Betlehem  eller 
i  templet  i  Jerusalem.  Da 
han  var  41  dage,  eller  lidt 
mere,  blev  han  fremstillet  i 
templet  og  Maria  gjorde  sit 
offer.  Men  eftersom  hun  og 
Josef  ikke  havde  råd  til  at 


ofre  et  lam,  fik  de  lov  til  at 
nøjes  med  at  et  par  turtel- 
duer eller  to  dueunger. 

Senere  kom  de  vise 
mænd  fra  Østerland  med 
gaver  -  formodentlig  da 
barnet  var  to  år.  Derpå 
foretog  familien  rejsen  til 
Ægypten  og  hjem  igen  til 
Betlehem  og  Nazaret. 

Vi  kender  ikke  til  alt  det 
Jesus  sagde  og  gjorde 
mens  han  voksede  op,  men 
vi  ved  hvordan  livet  var  i 
de  jødiske  hjem  i  Betlehem 
og  Nazaret.  Han  levede  i 
beskedne  kår,  således  som 
mange  stadig  gør  det  i  vore 
dage.  Der  har  formodentlig 
været  lergulv  i  huset.  Han 
havde  søskende.  De  spiste 
ved  det  samme  bord,  sov 
rundt  omkring  på  grove 
måtter,  måske  flere  i  samme 
værelse.  De  spiste  den 
grove  kost  som  var  almin- 
delig blandt  de  fattige,  de- 
res tøj  var  lavet  af  hjemme- 
spundet  uld  og  lignede  det 
som  de  andre  unge  jøder 
gik  med  i  det  område. 

Jesus  lærte  at  kravle,  gå 
og  løbe.  Han  lærte  at  tale, 
klatre  i  træer,  lege  og  spille 
bold.  Han  red  på  æsler  og 
kameler,  malkede  geder  og 


køer,  pløjede,  såede,  luge- 
de og  høstede.  Han  lærte 
at  læse  og  skrive.  Han  gik  i 
skole  i  synagogen,  lærte 
budene  udenad,  at  bede  og 
at  holde  sabbaten  hellig. 
Han  vandrede  rundt  i  Gali- 
læas  bakker,  lyttede  til  du- 
ernes kurren,  betragtede 
rævegrave  og  fuglene  i  luf- 
ten og  liljerne  på  marken, 
og  han  vogtede  får  ved  de 
stille  vande.  Josef  lærte 
ham  at  save  i  træ,  slå  søm  i, 
slæbe  bjælker  og  bygge 
huse. 

Da  Jesus  var  tolv  år  rej- 
ste han  med  sin  familie  til 
påskefesten  i  Jerusalem, 
hvor  han  forvirrede  præ- 
sterne og  rabbinerne  i 
templet.  På  dette  tidspunkt 
vidste  han  at  Gud  var  hans 
Fader,  og  at  han  kom  til  at 
leve  et  liv  der  var  anderle- 
des end  andres  her  på 
jorden. 

Skrifterne  siger  om  disse 
udviklingsår,  med  særlig 
henvisning  til  hvordan  Je- 
sus lærte  den  guddommelig 
sandhed: 

„Og  Jesus  gik  frem  i  vis- 
dom og  vækst  og  yndest 
hos  Gud  og  mennesker" 
(Lukas  2:52). 


Selv  under  Jesu  mission 
betragtede  hans  søskende 
ham  stadig  som  et  alminde- 
ligt menneske.  Han  blev 
sulten,  tørstig  og  træt,  som 
man  plejer.  Han  spiste  fig- 
ner og  fisk  og  bygbrød. 
Han  gik  til  middagsselska- 
ber, overnattede  hos  sine 
venner  i  deres  hjem  og  sov 
under  himlens  venlige 
stjerner.  Han  frøs  når  det 
sneede  og  stormede  om 
vinteren  og  havde  det  med 
varme,  når  solen  brændte 
på  markerne  og  sved 
græsset. 

Han  ømmede  sig  og  led 
smerter,  da  romerne  slog 
ham  til  blods  med  piske  der 
var  forsynet  med  bensplin- 
ter og  bly  for  at  forøge 
vægten.  Tornekronen  flå- 
ede hans  ansigt,  så  blodet 
løb  ham  ned  ad  kinderne 
og  han  led  de  samme  uhyr- 
lige smerter,  da  naglerne 
ved  korsfæstelsen  flåede 
kødet  på  hans  hænder  og 
fødder,  på  samme  måde 
som  ethvert  jordisk  menne- 
ske ville  have  lidt. 

Han  er  vort  forbillede  og 
vor  ven,  vor  lidelsesfælle 
og  arbejdskammerat.  Han 
blev  født,  således  som  vi  er 

det.  Han  voksede  op  og  vi 
vokser  op.  Han  var  under- 
lagt de  samme  sygdomme 
og  lidelser,  som  rammer  os. 
Han  blev  træt  og  sulten  og 
tørstig,  ligesom  vi  bliver 
det.  Jesus  måtte  overvinde 
verden  og  udarbejde  sin 
egen  frelse,  ligesom  vi  må 
det.  Han  blev  kaldet  til  at 
arbejde  som  missionær, 
ligesom  vi.  Det  som  stod 
ham  først  i  tankerne  var 
sandhedens  og  retfærdig- 
hedens sag,  ligesom  det 
burde  være  for  os. 

Frelseren  er  vort  eksempel 

og  vor  ven.  Hvis  vi  lærer  at 

leve  som  han  gjorde,  så  vil  vi 

få  det  privilegium  at  komme 

hvor  han  er  og  bo  i  hans 

hus  for  evigt. 


Vi  er  blevet  bedt  om  at 
følge  ham,  „thi  som  den, 
der  selv  er  blevet  fristet  og 
har  lidt,  kan  han  komme 
dem  til  hjælp  som  fristes" 
(Heb.  2:18). 

Jesus  sagde:  „Kom  hid  til 
mig  . . .  lær  af  mig"  (Matt. 
11:28-29).  Hvis  vi  lærer  af 
ham  og  lever  som  han  leve- 
de, så  vil  vi  få  det  privilegi- 
um at  komme  hvor  han  er 
og  være  sammen  med  ham 
i  hans  hus  for  evigt.  Hvil- 
ken større  belønning  kunne 
vi  få?  □ 


DAGES 
HELLIGE 


Crawford  Gates 


«n  af  de  største  velsignelser  vi  sidste 
dages  hellige  nyder  godt  af  er 
i  Helligånden.  Joseph  Smith  har 
bekræftet  at  denne  gave  er  et  af  særprægene  ved  det 
gengivne  Jesu  Kristi  evangelium.  Men  hvad  betyder 
denne  gave  for  os?  Hvordan  gør  den  os  anderledes? 

Lad  mig  nævne  at  Helligånden  blandt  andet  hjæl- 
per os  til  at  blive  mere  kreative. 

Hvad  er  kreativitet?  Hvilken  hjælp  er  det  for  os?  For 
husmoderen:  Hvordan  kan  denne  egenskab  gøre  mig 
til  en  bedre  hustru  og  mor?  For  en  bror:  Hvordan  kan 
den  gøre  mig  til  et  bedre  præstedømmemedlem?  For 
eleven:  Hvordan  kan  den  give  mig  større  succes  i  mi- 
ne studier?  For  den  som  bygger  et  hus,  skaber  et  hjem 
dyrker  en  have,  eller  gør  tusind  andre  ting:  Hvordan 
kan  kreativitet  forbedre  disse  aktiviteter  og  gøre  dem 
mere  meningsfyldte  eller  smukkere? 

Jeg  vil  gerne  fortælle  nogle  oplevelser  som  har  hjul- 
pet mig  til  at  forstå  kreativitet  og  til  at  benytte  det  til 


Dl  . 
I  et  ser  sa 
svært  ud  at 
være  virkelig 
original.  En  komponist  har 
for  eksempel  kun  et 
begrænset  antal  noder  at 
arbejde  med,  og  hvis  du  vil 
undersøge  den  musik  der  er 
skrevet  indenfor  de  sidste 
tusind  år,  så  vil  du  opdage 
at  næsten  alle  node- 
sammensætningerne er 
brugt  op.  Det  er  det 
personlige  anstrøg  der  gør 
vore  skaberværker 
enestående. 


at  berige  mit  liv.  Jeg  beder  jer  ransage  jeres  tilværelse 
og  finde  ud  af  hvordan  I  kan  få  større  udbytte  af  livet 
og  blive  mere  kreative. 

Åndens  uvurderlige  gave 

Den  første  beretning  har  jeg  fra  vor  kirkes  historie.  I 
husker  måske  at  Oliver  Cowdery  ønskede  at  oversæt- 
te, i  den  periode  hvor  Mormons  Bog  blev  oversat.  Pro- 
feten Joseph  Smith  spurgte  Herren  om  det  kunne  tilla- 
des, og  Herren  rådede  til  ikke  at  gøre  det.  Men  Oliver 
blev  ved,  og  til  sidst  gav  Herren  ham  lov  til  at  prøve. 

Vi  ved  ikke  helt  præcist  hvordan  han  forsøgte  at 
oversætte,  men  vi  kender  resultatet  af  hans  anstren- 
gelser. Det  står  i  Lære  og  Pagter,  afsnit  9.  Herren  sag- 
de gennem  profeten  Joseph,  hvorfor  Oliver  ikke  kun- 
ne oversætte: 

„Se  ...  Du  må  udtænke  det  i  dit  eget  sind,  og  da  må 
du  adspørge  mig,  om  det  er  rigtigt;  og  dersom  det  er 
rigtigt,  vil  jeg  bevirke,  at  dit  hjerte  brænder  i  dig,  og 
derved  skal  du  fornemme,  at  det  er  rigtigt. 

Men  er  det  ikke  rigtigt,  skal  du  ikke  have  sådan 
følelse"  (L&P  9:7-9). 

Her  får  vi  en  af  metoderne  til  hvordan  vi  kan  øge 

vor  kreativitet:  ved  at  gøre  os  de  bedste  anstrengelser 
og  få  dem  bekræftet  ved  inspiration.  Inspirationen 
fuldender  vort  kreative  arbejde.  Denne  inspiration  får 
vi  gennem  Helligåndens  gave,  som  vi  har  hver  især  - 
det  er  ikke  kun  profeterne  der  har  den,  men  enhver 
sidste  dages  hellige  har  fået  denne  uvurderlige  gave. 

Bliv  en  berømt  komponist 

Den  anden  beretning  er  en  personlig  oplevelse. 
Kort  efter  at  jeg  var  døbt  som  8-årig,  begyndte  jeg  at 
gå  til  klaverspil.  Jeg  havde  gået  et  år  da  Amerika  kom 
i  alvorlige  økonomiske  vanskeligheder.  Det  gjorde  sin 
indvirkning  i  vores  familie,  og  der  var  ikke  længere 
råd  til  at  jeg  kunne  lære  at  spille.  Men  jeg  øvede  mig 
stadig  på  klaveret. 

Jeg  øvede  mig  ikke  kun  på  de  stykker  der  stod  i  min 
klaverskole,  jeg  begyndte  også  selv  at  lave  små  san- 
ge. Det  tog  mig  en  måned  eller  to  at  komponere  mit 
første  lille  musikstykke.  Jeg  følte  mig  opløftet  ved  det. 
Jeg  gjorde  mig  faktisk  de  sværeste  anstrengelser  for 
at  få  det  nedskrevet.  Jeg  kaldte  mit  værk  „Opus  1 , 
nr  ]". 

Min  mor  syntes  at  det  var  fint  og  sagde:  „Hvorfor 
spiller  du  det  ikke  for  din  skolelærer?"  Joh  -  men  min 
klasselærer  vidste  ikke  meget  om  musik,  så  han  sagde: 
„Hvorfor  spiller  du  det  ikke  for  klassen?"  Og  på  den 
måde  blev  jeg  lige  pludselig  berømt  i  tredie  klasse, 
fordi  jeg  havde  komponeret  et  klaverstykke. 

Som  følge  af  dette  besluttede  jeg  mig  til  at  skrive 
endnu  et  stykke  musik.  Så  jeg  improviserede  et  par 
dage,  hvorpå  jeg  skrev  mit  andet  musikstykke.  I  løbet 
af  fire  år  havde  jeg  skrevet  1 0  stykker  -  alle  for  klaver. 

En  forfærdende  opdagelse 

Da  jeg  var  tolv  år  gjorde  jeg  en  forfærdende  op- 
dagelse. Da  jeg  slog  op  i  et  af  mine  gamle  nodehæfter 
opdagede  jeg  at  min  „Opus  1,  nr  \"  slet  ikke  var  min. 
Den  stod  på  side  25  i  bogen.  Jeg  havde  ubevidst  taget 
dette  musikstykke  til  mig  og  troede  at  det  var  mit  eget. 

Jeg  var  ødelagt.  Nu  troede  jeg  at  min  karriere  som 
komponist  blot  var  et  falsum.  Der  \/ar  kun  én  ting  der 


var  anderledes  ved  min  udgave  -jeg  havde  skrevet 
den  i  en  anden  toneart.  Men  selv  det  er  ikke  særlig 
vanskeligt.  Jeg  begyndte  at  spekulere  på  hvor  mine 
andre  9  værker  mon  kom  fra. 

Jeg  brugte  cirka  en  time  til  at  gennemgå  alle  mine 
nodehæfter.  Jeg  opdagede  at  jeg  i  „nr  2"  havde  et  lil- 
le stykke  af  „Jeg  bør  et  solskinsbarn  være",  og  i  „nr  3" 
var  der  lidt  af  en  anden  melodi.  Men  ingen  af  de  ni 
musikstykker  \/ar  taget  fuldstændig  noget  andet  sted 
fra,  som  „nr  1 "  var.  Efterhånden  som  jeg  øvede  mig  i 
at  bruge  mit  talent  var  jeg  blevet  mere  original,  mere 
kreativ. 

Skabelsesgeniet 

Originaliteten  hører  med  til  det  kreative.  Det  er  en 
del  af  det  geniale  ved  skabelsen  at  vi  allesammen  er 
forskellige  -  at  Herren  ikke  har  skabt  to  blade  nøjag- 
tigt ens,  eller  to  af  nogen  ting.  Selv  enæggede  tvillin- 
ger har  deres  forskelligheder.  Vi  er  hver  især  en  lille 
verden  for  os  selv.  Vi  er  enestående.  En  af  vore  opga- 
ver her  i  livet  er  at  finde  ud  af  hvilke  særlige  egenska- 
ber vi  har  og  derpå  give  udtryk  for  dem  -  kreativt. 
Hvis  vi  gør  det,  så  vil  vi  kunne  give  verden,  kirken, 
samfundet,  vor  familie  og  hvem  som  helst  noget  ene- 
stående og  originalt. 

„Væk  med  mindreværdskomplekserne" 

Og  så  den  tredie  historie  -  hvis  jeg  må  hoppe  et  par 
år  frem.  Da  jeg  var  omkring  1 6  år  begyndte  jeg  at  spe- 
kulere på  hvad  jeg  skulle  uddanne  mig  til.  To  af  mine 
venners  fædre  var  universitets  professorer  -  en  af 
dem  læge.  Jeg  spekulerede  på  at  blive  læge  eller  for- 
ske i  biologi. 

Jeg  dyrkede  musik,  men  jeg  ville  ikke  være  musiker, 
for  jeg  havde  lagt  mærke  til  at  de  fleste  musikere  ikke 
havde  ret  mange  penge.  Men  da  jeg  havde  bedt  og 
undersøgt  forskellige  fag  fik  jeg  den  inderlige  overbe- 
visning -  det  brændte  i  mit  hjerte  -  at  jeg  trods  alt 
kunne  give  verden  mit  bidrag  som  musiker. 

Da  jeg  havde  truffet  min  beslutning  fortalte  jeg  det 
til  min  far  og  mor.  Min  far,  der  var  forretningsmand. 

havde  ikke  meget  til  overs  for  en  karriere  som  musi- 
ker. Men  da  jeg  fortalte  ham  at  jeg  ønskede  at  uddan- 
ne mig  indenfor  mus/k,  sagde  han:  „OK,  min  dreng, 
men  bliv  ikke  en  andenrangs  musiker." 

Disse  ord  har  givet  genlyd  i  mine  ører  mange  gange 
siden  da,  og  de  har  ansporet  mig  til  at  forsøge  at  ska- 
be noget  der  var  stadig  bedre. 

Adskillige  år  senere  meldte  jeg  mig  ind  på  en  god 
musikskole  i  nærheden  af  mit  hjem.  Det  første  år  del- 
togjeg i  en  konkurrence  for  komponister  og  vandt 
førstepræmie.  En  del  af  præmien  var  at  min  komposi- 
tion skulle  spilles  af  Stocktons  symfoniorkester  i  Cali- 
fornien. Mit  musikstykke  var  desværre  skrevet  for  et 


Dl  er  vil 
komme  øje- 
blikke hvor  du 
er  tilfred  med  dit  værk,  og  så 
vil  du  måske  forestille  dig,  at 
det  må  være  en  sådan  glæde 
Herren  følte  da  han  så  på 
det  han  havde  skabt  og 
sagde  at  det  var  godt. 

større  orkester  end  Stocktons  symfoniorkester. 

Jeg  ønskede  så  inderligt  at  få  min  komposition  op- 
ført, så  jeg  meldte  mig  i  stedet  ind  på  et  universitet 
som  havde  et  større  symfoniorkester  på  over  1 00 
mand.  Den  første  dag  jeg  kom,  gik  jeg  ind  til  symfoni- 
orkestrets dirigent  og  spurgte  om  universitetets  orke- 
ster kunne  spille  min  musik.  Han  sagde:  „Læg  det  her. 
Jeg  har  travlt  lige  nu,  men  kom  tilbage  i  næste  uge." 

Da  jeg  kom  tilbage  den  følgende  uge  sagde  han: 
„Ikke  så  dårligt.  Vi  øver  mandag  aften.  Næste  man- 
dag vil  jeg  lade  orkestret  spille  det  igennem." 

„Kunne  du  tænke  dig  at  dirigere?" 

Så  stillede  han  mig  et  uventet  spørgsmål:  „Kunne 
du  tænke  dig  at  dirigere  det?"  Hvis  han  nu  havde 
spurgt:  „Kan  du  dirigere  det?"  ville  jeg  have  svaret  an- 
derledes, men  han  sagde:  „Kunne  du  tænke  dig  at  di- 
rigere det?"  Naja,  hvem  kunne  ikke  tænke  sig  at  diri- 
gere et  1 00-mands  orkester,  der  spillede  et  stykke 
man  selv  har  skrevet? 

Jeg  tog  hjem  og  brugte  hele  den  næste  uge  på  at 
kontrollere  orkestrets  partier,  for  at  sikre  mig  at  det 
ville  lyde  virkelig  godt.  Jeg  havde  forestillet  mig 
musikken  inde  i  hovedet,  men  aJdrig  hørt  den  spillet. 

Jeg  kæmpede  mig  gennem  klasserne  om  manda- 
gen. Jeg  kunne  ingen  frokost  spise.  Om  aftenen  satte 
jeg  mig  på  første  række  i  salen  og  ventede  mens  sym- 
foniorkestret øvede. 

Endelig  vendte  dirigenten  sig  om  imod  mig  og 
spurgte:  „Har  du  noderne  med  dig?  Godt,  så  del  dem 
ud."  Han  præsenterede  mig  for  orkestret  og  sagde: 
„Jeg  har  tænkt  mig  at  lade  ham  dirigere." 

Jeg  vinkede  nervøst  med  taktstokken  og  musikken 
haltede  afsted.  Musikerne  kunne  ikke  lide  at  spille  ef- 
ter håndskrevne  noder,  og  dem  jeg  havde  skrevet  var 
forfærdelige.  Orkestret  brummede  og  knurrede,  det 
var  rædselsfuldt. 

„Ikke  så  dårligt!  Ikke  så  dårligt!" 

Så  skete  der  noget.  Lige  pludselig  var  det  som  om 
alt  gik  godt  de  sidste  fem  minutter  af  musikstykket. 


Orkestrets  musikere  skiftede  fra  at  se  ud  som  om  de 
ville  sige:  „Hvordan  kommer  vi  igennem  det?"  til 
„Ikke  så  dårligt!  Ikke  så  dårligt!" 

De  sidste  par  minutter  var  det  som  om  jeg  blev 
hævet  et  par  meter  over  podiet  -jeg  dirigerede  pr  in- 
stinkt og  det  klang  i  mig:  „Det  er  derfor  jeg  lever!  Det 
er  mit  bidrag  til  verden!"  Jeg  følte  at  „menneskene  er 
til  for  at  kunne  nyde  glæde",  som  der  står  i  Mormons 
Bog  (2  Nephi  2:25)  -  det  var  ikke  bare  en  sætning  i 
bogen,  men  det  var  blevet  virkelighed  for  mig  netop  i 
dette  øjeblik. 

Da  musikken  var  slut  begyndte  de  at  klappe,  og  di- 
rigenten kom  løbende  ned  gennem  gangen  og  sagde: 
„Nå  jah,  det  lød  godt  nok  forfærdeligt  i  begyndelsen, 
men  det  sidste  var  ikke  værst!" 

En  god  grund  til  at  eksistere 

På  vejen  hjem  hørte  jeg  hele  tiden  for  mig  den 
vidunderlige  slutning,  og  glemte  alt  om  den  forfærde- 
lige første  del.  Jeg  tænkte:  „Sådan  må  Herren  have 
følt  det  da  han  så  at  det  ,var  godt' "  (se  1  Mos.  1 :4). 
Det  er  bemærkelsesværdigt,  det  Herren  sagde  om  sit 
eget  skaberværk.  Og  en  af  grundene  til  at  Gud  eksi- 
sterer er  for  at  han  kan  nyde  glæde,  og  hvad  havde 
han  at  glæde  sig  over?  Skaberværket  -  skabelsen  af 
en  mælkevej  eller  en  menneskesjæl. 

Kære  søskende  overfør  denne  historie  på  jeres  egen 
tilværelse.  Kreativitet  kommer  indefra  vort  eget  jeg  - 
fra  den  del  af  os  som  er  anderledes  end  de  andres. 
Efterhånden  som  vi  bliver  mere  kreative  i  vore  famili- 
er, i  skolen,  på  arbejdet  eller  i  sport  og  leg,  vil  livet 
blive  en  større  nydelse. 

Helligånden  kan  hjælpe  os  til  at  finde  ud  af  hvilke 
særlige  egenskaber  vi  har,  og  den  kan  hjælpe  os  til  at 
anvende  denne  enestående  kreativitet  til  at  tjene  vore 
omgivelser.  Må  vi  benytte  vore  enestående  talenter  til 
at  gøre  denne  verden  til  et  bedre  sted  at  leve,  for  så 
vil  vi  lære  noget  om  den  glæde  vor  himmelske  Fader 
føler.  □ 

Fra  en  tale  som  er  holdt  på  Brigham  Young  universitetet  i  en 
uddannelsesuge. 


